cyanic-selkie/wikianc huggingface dataset:
ഇലക്ട്രോൺ ഡോട്ട് ഡയഗ്രം
രസതന്ത്രത്തിൽ ഒരു മൂലകത്തിന്റെ പ്രതീകത്തിനു ചുറ്റും ആ മൂലകത്തിന്റെ ഒരാറ്റത്തിന്റെ ബാഹ്യതമഷെല്ലിലെ ഇലക്ട്രോണുകളെ കുത്തുകളുപയോഗിച്ച് ചിത്രീകരിക്കുന്ന രീതിയാണ് ഇലക്ട്രോൺ ഡോട്ട് ഡയഗ്രം. ഈ വിദ്യ, ലൂയിസ് മാതൃക, ലൂയിസ് ഡോട്ട് മാതൃക, ഇലക്ട്രോൺ ഡോട്ട് മാതൃക, ലൂയിസ് ഇലക്ട്രോൺ ഡോട്ട് മാതൃക എന്നിങ്ങനെ വിവിധ പേരുകളിൽ അറിയപ്പെടുന്നു. കൃത്യമായി പറഞ്ഞാൽ ഒരു മൂലകത്തിന്റെ ചിഹ്നത്തിനു ചുറ്റും കുത്തുകളുപയോഗിച്ചുള്ള ഇലക്ട്രോൺ ഡോട്ട് ഡയഗ്രം, ഒരു ആറ്റത്തിന്റെ സംയോജക ഇലക്ട്രോണുകളുടെ പ്രതിനിധാനമാണ്. കുത്തുകളുടെ എണ്ണം ആറ്റം പങ്കു വെക്കുകയോ കൈമാറുകയോ ചെയ്ത ഇലക്ട്രോണുകളുടെ എണ്ണത്തിന് തുല്യമാണ്. ഈ ഡോട്ടുകൾ വലത്തോട്ടും ഇടത്തോട്ടും ചിഹ്നത്തിന് മുകളിലും താഴെയുമായി ക്രമീകരിച്ചിരിക്കുന്നു, ഒരു വശത്ത് രണ്ട് ഡോട്ടുകളിൽ കൂടരുത്. (ഏത് ക്രമത്തിലാണ് സ്ഥാനങ്ങൾ ഉപയോഗിക്കുന്നത് എന്നത് പ്രശ്നമല്ല.) 1916 ൽ ഗിൽബർട്ട് എൻ.ലൂയിസ് ആണ് ആദ്യമായി ഈ വിദ്യ "ആറ്റവും തന്മാത്രയും" എന്ന ലേഖനത്തിൽ ആശയം അവതരിപ്പിച്ചത്. അതിനാൽ 'ഇലക്ട്രോൺ ഡോട്ട് ഡയഗ്രത്തിന്റെ സ്രഷ്ടാവ് ' എന്ന് ഗിൽബർട്ട് എൻ.ലൂയിസ് അറിയപ്പെടുന്നു.
ഉപയോഗങ്ങൾ
ഇലക്ട്രോൺ ഡോട്ട് ഡയഗ്രം ഇന്ന് രസതന്ത്രത്തിന്റെ വിവിധ മേഖലകളിൽ വ്യാപകമായി ഉപയോഗിച്ചു വരുന്നു.
സംയുക്തങ്ങൾ
അയോണിക ബന്ധനം, സഹസംയോജക ബന്ധനം എന്നിവയിലൂടെ രൂപപ്പെട്ട സംയുക്തങ്ങൾ സ്ഥിരത കൈവരിക്കാനായി നടത്തിയ രാസപ്രവർത്തനത്തെ വിശദീകരിക്കാനും ഇലക്ട്രോൺ ഡോട്ട് ഡയഗ്രം ഉപയോഗിക്കുന്നു.
അവലംബങ്ങൾ
വർഗ്ഗം:ഇലക്ട്രോൺ വർഗ്ഗം:ചിത്രീകരണം
വെബ്മെയിൽ
ഒരു വെബ് സെർവറിൽ  ഒരു വെബ് ആപ്ലിക്കേഷനായി പ്രവർത്തിക്കുന്ന ഇമെയിൽ ക്ലയന്റ് ആണ് വെബ്മെയിൽ (അല്ലെങ്കിൽ വെബ് അധിഷ്ഠിത ഇമെയിൽ). റൗണ്ട് ക്യൂബ്, സ്ക്യുരൽ മെയിൽ എന്നിവയാണ്  വെബ്മെയിൽ സോഫ്റ്റ്‍വെയറുകളുടെ ഉദാഹരണങ്ങൾ. എഓഎൽ മെയിൽ, ജിമെയിൽ, ഔട്ട്ലുക്ക്, ഹോട്ട്മെയിൽ റാക്സ്പേസ് ഇമെയിൽ, യാഹൂ! മെയിൽ എന്നിവയെല്ലാം വെബ്മെയിൽ ദാതാക്കളുടെ ഉദാഹരണങ്ങളാണ്. പല ഇന്റർനെറ്റ് സേവനദാതാക്കളും സാധാരണ ഇമെയിൽ പ്രോട്ടോക്കോളുകൾ ഉപയോഗിച്ച് ഒരു ഡെസ്ക്ടോപ്പ് ഇമെയിൽ ക്ലയൻറിലൂടെ ഇമെയിൽ ആക്സസ് വാഗ്ദാനം ചെയ്യുന്നു, അതേസമയം മിക്ക ഇന്റർനെറ്റ് സേവന ദാതാക്കളും അവരുടെ ഇൻറർനെറ്റ് സേവന പാക്കേജിൽ ഉൾപ്പെടുത്തിയിട്ടുള്ള ഇമെയിൽ സേവനത്തിന്റെ ഭാഗമായി ഒരു വെബ്മെയിൽ ക്ലയന്റിനെ നൽകുന്നു.
ഒരു വെബ് ആപ്ലിക്കേഷൻ ആയതുകൊണ്ട് ഒരു വെബ് ബ്രൌസറിൽ നിന്ന് എവിടെവച്ചായാലും ഇമെയിൽ അയയ്ക്കാനും സ്വീകരിക്കാനും ഉള്ള കഴിവാണ് ഡെസ്ക്ടോപ്പ് മെയിൽ ക്ലയന്റ് അപേക്ഷിച്ച്  വെബ്മെയിലിന്റെ പ്രധാന പ്രയോജനം. ഇന്റർനെറ്റ് കണക്ഷൻ വേണം എന്നതാണ് ഇത് ഉപയോഗിക്കുമ്പോഴുള്ള പ്രധാന പ്രശ്നം. വെബ്മെയിൽ പ്രവർത്തനങ്ങളുടെ ഭാഗങ്ങൾ ഒരു ഓഎസ് (ഉദാഹരണത്തിന്, MAPI വഴി മൂന്നാം കക്ഷി അപ്ലിക്കേഷനുകളിൽ നിന്ന് സന്ദേശങ്ങൾ നേരിട്ട് സൃഷ്ടിക്കൽ) ആയി സംയോജിപ്പിക്കുന്ന മറ്റ് സോഫ്റ്റ്വെയറുകളും ഉണ്ട്.
പുറത്തേക്കുള്ള കണ്ണികൾ
വർഗ്ഗം:വെബ്മെയിൽ
ചെമ്പൻ കൊലുമ്പൻ
ലഘുചിത്രം|ചെമ്പൻ കൊലുമ്പന്റെ ഇടുക്കി  വെള്ളാപ്പാറ സ്മൃതിമണ്ഡപത്തിലെ പ്രതിമ ഇടുക്കി ജില്ലയിലെ ഒരു ആദിവാസി മൂപ്പൻ ആയിരുന്നു ചെമ്പൻ കൊലുമ്പൻ എന്ന കരുവെള്ളയാൻ ചെമ്പൻ കൊലുമ്പൻ.
ജീവിതരേഖ
ഇടുക്കി ജില്ലയിലെ വാഴത്തോപ്പ് പഞ്ചായത്ത് കേന്ദ്രീകരിച്ച് ജീവിച്ചിരുന്ന ഊരാളി എന്ന ആദിവാസിവിഭാഗക്കാരുടെ മൂപ്പനായിരുന്നു ചെമ്പൻ കൊലുമ്പൻ. ഇപ്പോൾ ഇടുക്കി അണക്കെട്ട് സ്ഥിതി ചെയ്യുന്ന പ്രദേശത്തു നിന്നു ഏകദേശം 5 കിലോമീറ്റർ മാറിയുള്ള ചെമ്പച്ചേരിയിലെ (ചെമ്പകശ്ശേരി) നരിക്കാട് ആയിരുന്നു കൊലുമ്പന്റെ കുടി.
1932 ൽ മലങ്കര റബ്ബർ എസ്റ്റേറ്റ്‌ സൂപ്രണ്ടായിരുന്ന ഇംഗ്ളീഷുകാരനായ ഡബ്ല്യൂ. ജെ. ജോൺ ഇടുക്കി വനമേഖലകളിൽ നായാട്ട് നടത്തുമ്പോൾ സഹായിയായി കൂട്ടിയത് ആദിവാസി മൂപ്പനായ ചെമ്പൻ കൊലുമ്പനെയാണ്. തുടർന്ന് അവരൊന്നിച്ചുള്ള യാത്രയ്ക്കിടയിൽ കൊലുമ്പൻ, കുറവൻ കുറത്തി മലയിടുക്കിലൂടെ കുതിച്ചൊഴുകുന്ന പെരിയാറിനെ അവർക്ക്‌  കാണിച്ചുകൊടുത്തു. മലകൾക്കിടയിലൂടെ കുതിച്ചൊഴുകിയിരുന്ന പെരിയാറിൽ അണകെട്ടിയാൽ വൈദ്യുതോല്‌പാദനത്തിനും ജലസേചനത്തിനും പ്രയോജനപ്പെടുമെന്ന്‌ ജോൺ കണക്കുകൂട്ടി. പിന്നീട്‌ അദ്ദേഹം എൻജിനിയറായ സഹോദരന്റെ സഹായത്തോടെ അണക്കെട്ടിന്റെ സാദ്ധ്യതകളെക്കുറിച്ച്‌ പഠിച്ച് തിരുവിതാംകൂർ ഗവൺമെന്റിനു റിപ്പോർട്ടു സമർപ്പിച്ചു. ഇതിന്റെ തുടർച്ചയായാണ് നമ്മുടെ അഭിമാനമായ ഇടുക്കി പദ്ധതി പ്രാവർത്തികമായത്. ഇടുക്കി ജലവൈദ്യുത പദ്ധതി കമ്മിഷൻ ചെയ്യുന്നതിന് മുമ്പ് 1970 ജൂൺ 21 ന്, തന്റെ 112–ാം വയസ്സിൽ ചെമ്പൻ കൊലുമ്പൻ അന്തരിച്ചു. ഇടുക്കി-ചെറുതോണി അണക്കെട്ടുകൾക്ക് അഭിമുഖമായി വെള്ളാപ്പാറയിലാണ് ചെമ്പൻ്റെ ശരീരം സംസ്‌കരിച്ചത്.
അംഗീകാരങ്ങൾ
ലഘുചിത്രം| വെള്ളാപ്പാറയിലെ കൊലുമ്പൻ സ്മാരകം ലഘുചിത്രം|ഇടുക്കി വെള്ളാപ്പാറയിലെ  ചെമ്പൻ കൊലുമ്പന്റെ ശവകുടീരം. കനേഡിയൻ സർക്കാർ ഡാം നിർമാണ ജോലികൾ ഏറ്റെടുത്തപ്പോൾ കൊലുമ്പൻ വിശിഷ്‌ടാഥിതി ആയിരുന്നു. ഇതു കൂടാതെ ഡാം നിർമ്മാണത്തിൻ്റെ ആദ്യ ഘട്ടത്തിലെ എല്ലാ പ്രധാന ചടങ്ങുകളിലും ചെമ്പൻ ആദരിക്കപ്പെട്ടിരുന്നു. 1976 ൽ ഇടുക്കി ജലവൈദുത പദ്ധതി കമ്മീഷൻ ചെയ്തതിനോടനുബന്ധിച്ച ഡാമിനോട് ചേർന്ന് കൊലുമ്പന്റെ പ്രതിമ സ്ഥാപിച്ചിരുന്നു. പിന്നീട് കൊലുമ്പന്റെ ഓർമയ്ക്കായി കേരള സർക്കാർ ഇടുക്കി ചെറുതോണി വെള്ളാപ്പാറയിലെ കൊലുമ്പൻ്റെ സമാധിയിൽ സ്മാരകം നിർമ്മിച്ചിച്ചു. 2015 ൽ നിർമ്മാണം തുടങ്ങിയ സ്മാരകം 2020 ലാണ് പൊതുജനങ്ങൾക്ക് തുറന്നുകൊടുക്കുന്നത്. 1976 ൽ കൊല്ലമ്പൻ്റെ പ്രതിമ നിർമ്മിച്ച ശിൽപി കുന്നുവിള മുരളി തന്നെയാണ് സമാധി സ്മാരകത്തിന്റെയും ശിൽപി.
അവലംബം
വർഗ്ഗം:ആദിവാസികൾ
താഷ്കെന്റ് ഉടമ്പടി
1965 - ലെ ഇന്ത്യ-പാകിസ്താൻ യുദ്ധാനന്തരം  1966 ജനുവരി 10-ന് ഇന്ത്യയും പാകിസ്താനും തമ്മിൽ ഉസ്ബെക്കിസ്താൻ്റെ തലസ്ഥാാനമായ താഷ്കെൻ്റിൽ  വച്ച് റഷ്യൻ പ്രീമിയർ അലക്സി കോസിഗിൻ്റെ മധ്യസ്ഥതയിൽ  നടത്തിയ സമാധാന ഉടമ്പടിയാണ് താഷ്കെന്റ് ഉടമ്പടി.
സാഹചര്യം
യുദ്ധത്തിൽ ഇന്ത്യൻ സൈന്യം വിജയകരമായി മുന്നേറി. അവർ ലാഹോറിനടുത്തു വരെ എത്തിച്ചേർന്നിരുന്നു. അതോടെ കാശ്മീർ പ്രശ്നം എന്നെന്നേക്കുമായി പരിഹരിക്കപ്പെടുമെന്ന് വിശ്വസിക്കപ്പെട്ടു. സംഘടനയുടെ രൂപീകരണത്തിനുശേഷം ഇടപെടേണ്ടി വന്ന പ്രാഥമിക ദൗത്യങ്ങളിൽ ഒന്ന് എന്ന നിലയിൽ കാശ്മീർ പ്രശ്നം, ഐക്യരാഷ്ട്രസഭയെ സംബന്ധിച്ചിടത്തോളം, രമ്യമായി പരിഹരിക്കപ്പെടേണ്ടതായ വളരെ അനിവാര്യ വിഷയമായിരുന്നു. എന്നാൽ ശീതസമരത്തിൻ്റെ കാലഘട്ടമായിരുന്നതിനാൽ ഈ വിഷയത്തിൽ അന്നത്തെ ലോക ശക്തികളുടെ ശക്തമായ ഇടപെടലുകൾ ഉണ്ടായി. ഐക്യരാഷ്ട്രസഭാ സെക്യൂരിറ്റി കൗൺസിൽ വെടിനിർത്തൽ പ്രഖ്യാപനം നടത്തുകയും റഷ്യയുടെ മധ്യസ്ഥതയിൽ ഇരു രാഷ്ട്രങ്ങളേയും സമാധാനത്തിനായി ഒരു ഉടമ്പടിക്കായി താഷ്കെൻ്റിലേക്ക് ക്ഷണിക്കുകയും ചെയ്തു. തുടർന്ന് 1966 ജനുവരി 10ന് ഇന്ത്യൻ പ്രധാനമന്ത്രി ലാൽ ബഹാദൂർ ശാസ്ത്രിയും പാകിസ്താൻ പ്രസിഡൻ്റ് അയൂബ് ഖാനും താഷ്കെൻ്റ് ഉടമ്പടിയിൽ ഒപ്പുവെക്കുകയും അതുമൂലം യുദ്ധം അവസാനിക്കുകയും ചെയ്തു.താഷ്കന്റ ഇപ്പോൾ ഉസ്ബക്കിസ്ഥാന്റെ തലസ്ഥാനമാണ്
പ്രധാന വ്യവസ്ഥകൾ
ഉസ്ബെക് SSR, USSR (ഇപ്പോൾ ഉസ്ബക്കിസ്ഥാൻ ) 1966 ജനുവരി 4 മുതൽ ഒരു സ്ഥിരമായ ഒരു തീർപ്പുണ്ടാക്കാൻ ശ്രമിച്ചു.
പ്രധാനമന്ത്രി അലക്സി കോസിജിൻ പ്രതിനിധാനം ചെയ്യുന്ന സോവിയറ്റുകാർ ഇന്ത്യൻ പ്രധാനമന്ത്രി ലാൽ ബഹാദൂർ ശാസ്ത്രിയും പാകിസ്താൻ പ്രസിഡന്റ് മുഹമ്മദ് അയൂബ് ഖാനും തമ്മിൽ ഒപ്പുവച്ചു.
പ്രഖ്യാപനം
സമ്മേളനം വലിയ വിജയമായി കാണപ്പെടുകയും റിലീസ് ചെയ്ത പ്രഖ്യാപനം സമാധാനം നിലനിർത്തുന്നതിനുള്ള ഒരു ചട്ടക്കൂട് ആണെന്നും പ്രതീക്ഷിച്ചിരുന്നു. 1966 ഫെബ്രുവരി 25 ന് മുൻപ്, ഇന്ത്യൻ-പാക് ശക്തികൾ തങ്ങളുടെ പൂർവ്വ-വർഗീയ നിലപാടുകൾ, ഓഗസ്റ്റ് പ്രകാരമുള്ള രേഖകൾ പിൻവലിക്കുകയും, യുദ്ധത്തിനു മുൻപുള്ള പോരാട്ടങ്ങളിൽ ആഗസ്റ്റ് വരെയുളള രേഖകൾ പിൻതുടരുകയും രാജ്യങ്ങളുടെ പരസ്പര ബന്ധങ്ങളിൽ പരസ്പരം ഇടപെടില്ല, സാമ്പത്തികവും നയതന്ത്രപരമായതുമായ ബന്ധം പുനസ്ഥാപിക്കപ്പെടും, യുദ്ധത്തടവുകാരെ ക്രമമായി കൈമാറ്റം ചെയ്യും. ഇരു നേതാക്കളും ഉഭയകക്ഷി ബന്ധം മെച്ചപ്പെടുത്തുന്നതിന് പ്രവർത്തിക്കുക	എന്നിവയായിരുന്നു അതിലെ തീരുമാനങ്ങൾ.
അനന്തരഫലങ്ങൾ
കശ്മീരിൽ യുദ്ധാനുകൂല്യ കരാറിലല്ല, അല്ലെങ്കിൽ ഗറില്ലാ പോരാട്ടത്തെ പിൻവലിക്കില്ല എന്നീ കാരണത്താൽ ഈ കരാർ ഇന്ത്യയിൽ വിമർശിക്കപ്പെട്ടു. ദൂരവ്യാപകമായ ഫലങ്ങൾ സൃഷ്ടിച്ചു കൊണ്ട് അപ്രതീക്ഷിതമായി ഇന്ത്യൻ പ്രധാനമന്ത്രി ലാൽ ബഹദൂർ ശാസ്ത്രി താഷ്കെന്റിൽ വെച്ച് കരാർ ഒപ്പിട്ടതിൻ്റെ തൊട്ടടുത്ത ദിവസം ഹൃദയാഘാതത്താൽ മരണപ്പെട്ടു. ഭക്ഷണത്തിൽ വിഷം നൽകി ശാസ്ത്രിയെ കൊലപ്പെടുത്തുകയായിരുന്നുവെന്ന് സംശയിക്കപ്പെട്ടു. വിദേശശബന്ധങ്ങൾക്ക് പ്രതികൂലമായി ഭവിക്കുമെന്നും രാജ്യത്ത് പാർലമെൻററി ആനുകൂല്യങ്ങൾ ലംഘിക്കപ്പെടുകയും ചെയ്യുമെന്ന് ആരോപിച്ച് ശാസ്ത്രിയുടെ മരണത്തെക്കുറിച്ചുള്ള റിപ്പോർട്ട് പ്രഖ്യാപിക്കാൻ ഇന്ത്യൻ സർക്കാർ വിസമ്മതിച്ചു.
താഷ്കെന്റ് പ്രഖ്യാപനത്തിനനുസരിച്ച്, 1966 മാർച്ച് 1 മുതൽ 2 വരെ ചർച്ചകൾ നടന്നു. ഈ ചർച്ചകൾ പ്രയോജനകരമായിരുന്നില്ലെങ്കിലും, നയതന്ത്ര വിനിമയം വസന്തകാലവും വേനലും മുഴുവൻ തുടർന്നു. കാശ്മീർ പ്രശ്നത്തിൽ അഭിപ്രായവ്യത്യാസമുണ്ടായതിനാൽ, ഈ ചർച്ചകൾ തീർത്തും നിഷ്ഫലങ്ങളായിത്തീർന്നു.
1965- ലെ യുദ്ധകാലത്ത് പൊതുജനങ്ങൾക്കിടയിൽ പരക്കെ ആശയക്കുഴപ്പം ഉണ്ടായിരുന്നു. പാകിസ്താനിലെ ജനങ്ങൾ തങ്ങൾ യുദ്ധത്തിൽ വിജയിക്കുമെന്നാണ് കരുതിയത്. എന്നാൽ താഷ്കെൻറ് പ്രഖ്യാപനത്തിന്റെ വാർത്ത വ്യത്യസ്തമായ എന്തെങ്കിലും പ്രതീക്ഷിച്ചിരുന്ന പാകിസ്താനിലെ ജനങ്ങളെ അക്ഷരാർത്ഥത്തിൽ ഞെട്ടിച്ചു കളഞ്ഞു. അയൂബ് ഖാൻ പ്രതികരിച്ചില്ലെങ്കിലും കരാർ ഒപ്പിട്ടതിന്റെ കാരണം പ്രഖ്യാപിക്കുന്നതിന് അദ്ദേഹം തൽക്കാലം വിസമ്മതിച്ചതിനെ തുടർന്ന് കാര്യങ്ങൾ കൂടുതൽ വഷളായി. പാകിസ്താനിലുടനീളം പ്രകടനവും കലാപവും പൊട്ടിപ്പുറപ്പെട്ടു. ജനങ്ങളുടെ ദേഷ്യവും വൈമനസ്യവും ഉപേക്ഷിക്കാൻ അബുബ് ഖാൻ, 1966 ജനുവരി 14 ന് രാഷ്ട്രത്തെ അഭിസംബോധന ചെയ്തുകൊണ്ട് ജനങ്ങൾക്കു മുന്നിൽ ഈ കാര്യം പരസ്യമാക്കി. താഷ്കന്റ് പ്രമേയത്തെ സംബന്ധിച്ച് അഭിപ്രായവ്യത്യാസം ഉണ്ടായിരുന്ന സുൽഫിക്കർ അലി ഭൂട്ടോ പിന്നീട് പാകിസ്താൻ പീപ്പിൾസ് പാർട്ടി എന്ന പേരിൽ സ്വന്തം പാർട്ടി ആവിഷ്കരിച്ചു. അയ്യൂബ് ഖാന് ജനങ്ങളുടെ സംശയങ്ങൾ ദൂരീകരിക്കുവാൻ കഴിഞ്ഞുവെങ്കിലും താഷ്കെന്റ് പ്രഖ്യാപനം അദ്ദേഹത്തിന്റെ പ്രതിച്ഛായക്ക് സാരമായ മങ്ങലേൽപ്പിച്ചു. അദ്ദേഹത്തിൻറെ പതനത്തിനു കാരണമായ ഘടകങ്ങളിലൊന്നായിരുന്നു പ്രസ്തുത ഉടമ്പടി.
ബാഹ്യ ലിങ്കുകൾ
വർഗ്ഗം:ഇന്ത്യാചരിത്രം വർഗ്ഗം:ഇന്ത്യാ-പാക് ബന്ധങ്ങൾ
പരശുവയ്ക്കൽ
തിരുവനന്തപുരം ജില്ലയിലെ ഒരു ഗ്രാമമാണ് പരശുവയ്ക്കൽ. പാറശ്ശാല ഗ്രാമപഞ്ചായത്തിലെ ഒരു വാർഡ് (അഞ്ചാം വാർഡ്) ആണ്. നെയ്യാറ്റിൻകര താലൂക്കിൽ പരശുവയ്ക്കൽ വില്ലേജിലാണ് സ്ഥിതിചെയ്യുന്നത്. തമിഴ്നാട്-കേരളം അതിർത്തിയിലാണിത് സ്ഥിതിചെയ്യുന്നത്. നിരവധി കുളങ്ങളും ചിറയും കൊണ്ട് സമ്പന്നമാണീ ഗ്രാമം. രാമായണവുമായി ബന്ധപ്പെട്ട് സീതയെയും ഹനുമാനെയും ബന്ധപ്പെടുത്തിയുള്ളതാണ് ഇവിടത്തെ ചിറ. പാറശ്ശാല ഭാഗത്തെ മൊത്തം ജലശ്രോതസ്സാണ് ഈ ചിറ. ഇവിടത്തെ അർദ്ധനാരീശ്വരക്ഷേത്രവും അപൂർവ്വക്ഷേത്രങ്ങളിലൊന്നാണെന്നു കരുതുന്നു. പാറശ്ശാല മഹാദേവക്ഷേത്രവുമായി ബന്ധപ്പെട്ടതാണ് ഇവിടത്തെ പരശുവയ്ക്കൽ ശ്രീ ഭഗവതിക്ഷേത്രം. ഈ ക്ഷേത്രത്തിലെ ഉത്സവത്തിന് ഭഗവതിയ്ക്ക് ചാർത്താനുള്ള ആഭരണങ്ങൾ പാറശ്ശാല മഹാദേവക്ഷേത്രത്തിൽ നിന്നാണ് കൊണ്ടുവരുന്നത്. ആഭരണം കൊണ്ടുവരുന്നതും ഉത്സവശേഷം മടക്കികൊണ്ടുപോകുന്നതും ഒരു ഉത്സവമായി ഘോഷയാത്രയോടെ ആഘോഷിക്കുന്നു.
കേരളത്തിലെ പ്രധാന പട്ടണങ്ങളുമായി റോഡു വഴിയും റെയിൽവേ വഴിയും പരശുവയ്ക്കലിനെ ബന്ധിപ്പിച്ചിരിക്കുന്നു. ധനുവച്ചപുരം കോളേജിലേയ്ക്ക് പരശുവയ്ക്കലിൽ നിന്ന് 2 കി.മീ.ദൂരമുണ്ട്. ധനുവച്ചപുരം ഗവൺമെന്റ് ഐ.ടി.ഐ.,. ശിവജി ഐ.ടി.ഐ.കോളേജ് എന്നീ വിദ്യാഭ്യാസസ്ഥാപനങ്ങളും ഇവിടെ സ്ഥിതിചെയ്യുന്നു. വി. ബോസ് സംവിധാനം ചെയ്ത ഐസക് ന്യൂട്ടൺ എന്ന മലയാള സിനിമയുടെ ഷൂട്ടിംഗ് പരശുവയ്ക്കൽ സിഎസ്ഐ ചർച്ചിലും പ്രാന്തപ്രദേശങ്ങളിലും വച്ചാണ് നടന്നത്. ചർച്ചിന്റെ കീഴിൽ ഒരു സ്ക്കൂളും പ്രവർത്തിക്കുന്നുണ്ട്.
ഗതാഗതം
സേലം - കന്യാകുമാരി ദേശീയപാതയായ, ദേശീയപാത-47 ഇതുവഴി കടന്നുപോകുന്നു. തിരുവനന്തപുരത്തുനിന്നും കെ. എസ്. ആർ. ടി. സി ബസ്സുകളും പ്രൈവറ്റ് ബസ്സുകളും ഇതുവഴി സർവ്വീസ് നടത്തുന്നുണ്ട്. പാറശ്ശാല, നെയ്യാറ്റിൻകര, ബാലരാമപുരം, കൊല്ലം കന്യാകുമാരി എന്നീ പട്ടണങ്ങളെ ബന്ധിപ്പിച്ച് അനേകം ബസ്സുകൾ ഇതുവഴിയുണ്ട്. ധനുവച്ചപുരം എന്ന ഒരു റയിൽവേ സ്റ്റേഷൻ ഇവിടെയുണ്ട്. മിക്കവാറും എല്ലാ ട്രെയിനുകൾ ഇവിടെ നിർത്തുന്നുണ്ട്.
ജനസംഖ്യ
2001ലെ സെൻസസ് പ്രകാരം, 17092 ജനങ്ങൾ ഉണ്ട്. അതിൽ 8477 പുരുഷന്മാരും 8615 സ്ത്രീകളുമാണ്.
ജനറൽ അറ്റോമിക്സ് എം.ക്യു.-9 റീപ്പർ
ബ്രിട്ടന്റെ റോയൽ എയർഫോഴ്സ് (RAF) ഉപയോഗിക്കുന്ന വൈമാനികനില്ലാ യുദ്ധവിമാനമാണ്(ഡ്രോൺ) റീപ്പർ. (ഇംഗ്ലീഷ്:Reaper) സൈനികാവശ്യങ്ങൾക്കായി ഉപയോഗിക്കുന്ന ഇത്തരം വിമാനങ്ങളെ വിദൂരത്തുള്ള കമ്പ്യൂട്ടർ സംവിധാനങ്ങളുപയോഗിച്ചാണ് നിയന്ത്രിക്കുന്നത്. മനുഷ്യസാന്നിദ്ധ്യമില്ലാതെ തന്നെ മിസൈലുകളും ബോംബുകളും ലക്ഷ്യസ്ഥാനത്ത് കൃത്യമായി എത്തിക്കുവാൻ ഇവയ്ക്കു സാധിക്കും. ചെറിയ എക്സിക്യൂട്ടീവ് ജെറ്റുകളുടെ വലിപ്പമുള്ള ഇത്തരം വിമാനങ്ങൾക്ക് 50,000 അടി ഉയരം വരെ പറക്കുവാൻ കഴിയും.
2015 ഓഗസ്റ്റ് 21-ന് ബ്രിട്ടീഷ് റോയൽ എയർഫോഴ്സ് സിറിയയിലെ ഇസ്ലാമിക് സ്റ്റേറ്റ് (ഐസിസ്) ഭീകരരായ രണ്ടു ബ്രിട്ടീഷ് ജിഹാദികളെ റീപ്പർ ഡ്രോണുപയോഗിച്ച് കണ്ടെത്തുകയും വധിക്കുകയും ചെയ്തിരുന്നു. ഐസിസിനെതിരെ സിറിയയിൽ വച്ച് ബ്രിട്ടൻ നടത്തിയ ആദ്യത്തെ ഡ്രോൺ ആക്രമണമായിരുന്നു അത്. അമേരിക്ക, ഫ്രാൻസ്, ജർമ്മനി, ഇറ്റലി തുടങ്ങിയ രാജ്യങ്ങളും റീപ്പർ ഡ്രോണുകളുപയോഗിക്കുന്നുണ്ട്.
ഡ്രോൺ
ആദ്യ കാലങ്ങളിൽ ഇവയെ നിരുപദ്രവപരമായ കാര്യങ്ങൾക്കാണ് ഉപയോഗിച്ചിരുന്നത്. ഇപ്പോൾ സൈനികാവശ്യങ്ങൾക്ക് വ്യാപകമായി ഉപയോഗിച്ചു വരുന്നു. വിദൂരത്തുള്ള കമ്പ്യൂട്ടർ സംവിധാനങ്ങളുപയോഗിച്ച് നിയന്ത്രിക്കുവാൻ സാധിക്കുന്നവയാണ് ഇത്തരം ഡ്രോണുകൾ. അമേരിക്ക, ബ്രിട്ടൻ തുടങ്ങിയ രാജ്യങ്ങൾ വ്യോമാക്രമണങ്ങൾ നടത്തുവാനായി ഈ ഡ്രോണുകൾ ഉപയോഗിക്കാറുണ്ട്. മിസൈലുകളും ബോംബുകളും സുരക്ഷിതമായി ലക്ഷ്യസ്ഥാനത്ത് എത്തിക്കുവാനും, കൃത്യമായി പ്രയോഗിക്കാനും ഡ്രോണുകൾക്കു സാധിക്കും. അതിനാൽ തന്നെ പല രാജ്യങ്ങളും ഇവയുടെ ഉപയോഗത്തെ ഭീതിയോടെയാണ് നിരീക്ഷിക്കുന്നത്.
ചരിത്രം
സൈനികാവശ്യങ്ങൾക്കുവേണ്ടി ഡ്രോണുകളെ ആദ്യമുപയോഗിച്ചത് അമേരിക്കയായിരുന്നു. 'ജനറൽ അറ്റോമിക്സ് എയ്റോനോട്ടിക്കൽ സിസ്റ്റംസ്' നിർമ്മിച്ച 'ജനറൽ അറ്റോമിക്സ് എംക്യു-9 റീപ്പർ (General Atomics MQ-9 Reaper) ആയിരുന്നു അമേരിക്കൻ വ്യോമസേന ആദ്യകാലങ്ങളിൽ ഉപയോഗിച്ചിരുന്നത്. തുടർന്ന് ഓസ്ട്രേലിയ, ഡൊമനിക്കൻ റിപ്പബ്ലിക്, ഫ്രാൻസ്, ജർമ്മനി, ഇറ്റലി, നെതർലന്റ്സ്, സ്പെയിൻ, ബ്രിട്ടൻ തുടങ്ങിയ രാജ്യങ്ങൾ റീപ്പർ ഡ്രോണുകൾ വാങ്ങുകയും വികസിപ്പിച്ചെടുക്കുകയും ചെയ്തു. 2007 മുതലാണ് ബ്രിട്ടൻ റീപ്പർ ഡ്രോണുകളുപയോഗിച്ചു തുടങ്ങിയത്.
ഡ്രോൺ ആക്രമണങ്ങൾ
താലിബാനെതിരെ അഫ്ഗാനിസ്താനിൽ റീപ്പർ ഡ്രോണുകളുപയോഗിച്ച് അമേരിക്ക ആക്രമണങ്ങൾ നടത്തിയിരുന്നു. അതിനുശേഷം ഇസ്ലാമിക് സ്റ്റേറ്റിനെതിരെ(ഐസിസ്) ഇറാഖിലും സിറിയയയിലും ഡ്രോൺ-ആക്രമണങ്ങളിലൂടെ നിരവധി ഭീകരരെ വധിക്കുകയും ചെയ്തു.
ഐസിസ് ഭീകരർക്കെതിരെ അഫ്ഗാനിസ്താനിലും ഇറാഖിലും സിറിയയിലും റീപ്പർ ഉപയോഗിച്ചുള്ള ആക്രമണങ്ങൾ ബ്രിട്ടനും നടത്തിയിട്ടുണ്ട്. RAF ടൊർണാഡോസ്, ജീആർ 4 ജെറ്റുകൾ എന്നീ ബ്രിട്ടീഷ് യുദ്ധവിമാനങ്ങൾ 1200 ദൗത്യങ്ങളിലൂടെ 250 ഐസിസ് ഭീകരരെ വധിച്ചിരുന്നു. 2015 ഓഗസ്റ്റ് 21-ന് ഐസിസിലെ രണ്ടു ബ്രിട്ടീഷ് ജിഹാദികളെ തിരഞ്ഞുപിടിച്ച് വധിക്കുവാനായി ബ്രിട്ടൻ ഉപയോഗിച്ചത് റീപ്പർ ഡ്രോണിനെയായിരുന്നു.
സിറിയയിലെ ആക്രമണം
2015 ഓഗസ്റ്റ് 21-ന് ബ്രിട്ടീഷ് എയർഫോഴ്സ് സിറിയയിൽ ഇസ്ലാമിക് സ്റ്റേറ്റ് ഭീകരരായ രണ്ടു ബ്രിട്ടീഷുകാരെ റീപ്പർ ഡ്രോണുപയോഗിച്ച് വധിച്ചിരുന്നു. ബ്രിട്ടനിലെ കാർഡിഫ്, അബ്ദെർഡീൻ എന്നീ സ്ഥലങ്ങളിൽ ജനിച്ചുവളർന്ന് പിന്നീട് സിറിയയിലെ ഇസ്ലാമിക് സ്റ്റേറ്റ് സംഘടനയിൽ ചേർന്ന റെയാദ് ഖാൻ, റുഹുൾ അമീൻ എന്നിവരെയാണ് വധിച്ചത്. ബ്രിട്ടീഷ് റോയൽ എയർഫോഴ്സിലെ രണ്ടു പൈലറ്റുമാർ 4828 കിലോമീറ്റർ അകലെ ഗ്രൗണ്ട് സ്റ്റേഷനിലിരുന്നാണ് വിമാനം നിയന്ത്രിച്ചിരുന്നത്. അതീവ രഹസ്യമായി നടത്തിയ ഈ ദൗത്യം പ്രധാനമന്ത്രി ഡേവിഡ് കാമറൂൺ മാത്രമാണ് അറിഞ്ഞിരുന്നത്.
ലക്ഷ്യം
ബ്രിട്ടനിലെ കാർഡിഫിൽ ജനിച്ച റെയാദ് ഖാൻ സിറിയയിലെത്തി ഇസ്ലാമിക് സ്റ്റേറ്റിൽ അംഗമായി. ബ്രിട്ടനിൽ നിന്നും നിരവധി പേരെ സംഘടനയിൽ ചേർക്കുവാൻ ഇയാൾ ശ്രമിച്ചിരുന്നു. ബ്രിട്ടനെ ആക്രമിക്കുവാനും രാജ്ഞിയടക്കമുള്ള പ്രമുഖരെ വധിക്കുവാനും പദ്ധതി തയ്യാറാക്കിയിരുന്നു. അതിനാൽ തന്നെ റെയാദ് ഖാനെ കണ്ടുപിടിച്ച് വധിക്കുന്നതിനായി സിറിയയിലേക്ക് റീപ്പർ ഡ്രോൺ അയയ്ക്കുവാൻ ഡേവിഡ് കാമറൂൺ നിർദ്ദേശം നൽകി.
ദൗത്യം
അതീവ രഹസ്യമായാണ് റീപ്പർ ഡ്രോണിനെ സിറിയയിലേക്ക് അയച്ചത്. കുവൈറ്റിലെ എയർഫീൽഡിൽ നിന്നും പുറപ്പെട്ട റീപ്പറിനെ നിയന്ത്രിച്ചത് ബ്രിട്ടീഷ് റോയൽ എയർഫോഴ്സിലെ രണ്ടു പൈലറ്റുമാരായിരുന്നു. ബ്രിട്ടനിലെ വാഡിങ്ടണിലെ ലിങ്കൺഷെയറിലുള്ള ഹൈടെക്ക് കൺട്രോൾ ഹബ്ബിലിരുന്ന് കമ്പ്യൂട്ടർ സംവിധാനങ്ങളിലൂടെ അവർ വിമാനത്തെ നിയന്ത്രിച്ചു. കോക്‌പിറ്റിലിരുന്ന് ഒരു വിമാനം നിയന്ത്രിക്കുന്നത് പോലെയായിരുന്നു ഇവരുടെ പ്രവർത്തനം. റീപ്പറിലേക്കു സന്ദേശങ്ങൾ നൽകുവാൻ ഉപഗ്രഹ സംവിധാനങ്ങളുപയോഗിച്ചു.
സിറിയയിൽ എത്തിച്ചേർന്ന വിമാനം പതിനാലു മണിക്കൂറുകൾ പറന്നുകൊണ്ടിരുന്നു. പറന്നു നടക്കുന്നതിനിടയിൽ ലക്ഷ്യസ്ഥാനത്തിന്റെ ചിത്രങ്ങൾ ക്യാമറയിൽ പകർത്തി പൈലറ്റുമാർക്കും കുവൈറ്റിലെ ഗ്രൗണ്ട് സ്റ്റാഫിനും അയച്ചുകൊണ്ടിരുന്നു.
സിറിയയിലെ റാഖയിലൂടെ പിക്കപ്പ് ട്രക്കിൽ സഞ്ചരിച്ചുകൊണ്ടിരുന്ന റെയാദ് ഖാനെ റീപ്പർ തിരിച്ചറിയുകയും ട്രക്കിലേക്ക് മിസൈൽ വിക്ഷേപിക്കുകയും ചെയ്തു. ലേസർ നിയന്ത്രിത മിസൈലായിരുന്ന ഹെൽഫയർ റെയാദ് ഖാന്റെ വാഹനത്തെ നശിപ്പിച്ചു. വാഹനത്തിലുണ്ടായിരുന്ന റെയാദ് ഖാനും റുഹുൾ അമീനും സ്ഫോടനത്തിൽ കൊല്ലപ്പെട്ടു.
വിമർശനങ്ങൾ
സിറിയയിൽ ബ്രിട്ടൻ നടത്തിയ ഡ്രോൺ ആക്രമണത്തിനെതിരെ മനുഷ്യാവകാശ പ്രവർത്തകർ പ്രതിഷേധമറിയിച്ചിരുന്നു. പ്രധാനമന്ത്രി ഡേവിഡ് കാമറൂൺ മാത്രമായിരുന്നു ഇങ്ങനെയൊരു ദൗത്യത്തെപ്പറ്റി അറിഞ്ഞിരുന്നത്. 2015 ഓഗസ്റ്റ് 21-നു നടന്ന സംഭവത്തെപ്പറ്റി അദ്ദേഹം വിശദീകരിച്ചത് 2015 സെപ്റ്റംബർ 8-നായിരുന്നു. പാർലമെന്റിന്റെ അനുമതിയില്ലാതെ മറ്റൊരു രാജ്യത്ത് ആക്രമണം നടത്തുവാൻ അദ്ദേഹം നിർദ്ദേശം നൽകിയതിനെ പലരും വിമർശിച്ചു. എങ്കിലും ഭീകരവാദത്തിനെതിരെയുള്ള ഈ ദൗത്യത്തെ പല രാജ്യങ്ങളും അഭിനന്ദിക്കുകയും ചെയ്തിരുന്നു.
അവലംബം
വർഗ്ഗം:യുദ്ധവിമാനങ്ങൾ
പാപാഗ്നി നദി
കർണാടക, ആന്ധ്രാ പ്രദേശ്‌ എന്നീ ദക്ഷിണേന്ത്യൻ സംസ്ഥാനങ്ങളിലൂടെ ഒഴുകി പെണ്ണാർ നദിയുടെ ഒരു വലംകര പോഷക നദിയാണ് പാപാഗ്നി നദി.
ഈ പ്രദേശത്ത് വസിക്കുന്ന ചെഞ്ചു ആദിവാസികളുടെ നിരപരാധിയായ തലവനെ വധിച്ച ഒരു രാജാവ് തന്റെ പാപഫലമായ് കുഷ്ഠബാധിതനായെന്നും അതിൽ നിന്ന് വിടുതൽ പ്രാപിക്കുന്നതിനായി തപസനുഷ്ഠിച്ചു. തപസിനുശേഷം നദിയിൽ കുളിച്ചപ്പോൾ തന്റെ പാപങ്ങളെല്ലാം ചാരമാക്കി മാറ്റിയെന്നും അക്കാരണംകൊണ്ടു പാപഗ്നി എന്ന പേര് നദിക്കു കിട്ടി എന്നുമാണ് ഐതിഹ്യം.
വർഗ്ഗം:ആന്ധ്രാപ്രദേശിലെ നദികൾ വർഗ്ഗം:കർണ്ണാടകത്തിലെ നദികൾ വർഗ്ഗം:പോഷക നദികൾ വർഗ്ഗം:പെണ്ണാർ നദി
ഖുഷ്‌വന്ത് ലാൽ വിഗ്
ഒരു ഇന്ത്യൻ ഡോക്ടർ, മെഡിക്കൽ അക്കാദമിക്, എഴുത്തുകാരൻ, ന്യൂഡൽഹിയിലെ ഓൾ ഇന്ത്യ ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസ് ഡയറക്ടർ എന്നീ നിലകളിൽ പ്രശസ്തനായിരുന്നു ഖുഷ്‌വന്ത് ലാൽ വിഗ് (1904–1986). ലണ്ടനിലെ റോയൽ കോളേജ് ഓഫ് ഫിസിഷ്യൻസിലെ ഫെലോ ആയിരുന്ന അദ്ദേഹം മെഡിക്കൽ വിഭാഗത്തിലെ ഏറ്റവും ഉയർന്ന ഇന്ത്യൻ അവാർഡായ ഡോ. ബിസി റോയ് അവാർഡും അദ്ദേഹം നേടി. വൈദ്യശാസ്ത്രത്തിന് നൽകിയ സംഭാവനകൾക്ക് 1964 ൽ ഏറ്റവും ഉയർന്ന മൂന്നാമത്തെ സിവിലിയൻ ബഹുമതിയായ പദ്മഭൂഷൻ ഇന്ത്യൻ സർക്കാർ അദ്ദേഹത്തിന് നൽകി.
ജീവചരിത്രം
1904 സെപ്റ്റംബർ 30 ന് ബ്രിട്ടീഷ് ഇന്ത്യയിലെ പഞ്ചാബ് മേഖലയിലെ ഗുജ്‌റൻവാലയിലെ സമ്പന്ന കുടുംബത്തിൽ മോഹൻ ലാൽ വിഗ്, ധൻ ദേവി ചിബ് എന്നിവരുടെ മകനായി ജനിച്ച കുശ്വന്ത് ലാൽ വിഗ് പ്രാദേശിക മിഷൻ ഹൈസ്കൂളിൽ സ്കൂൾ വിദ്യാഭ്യാസം പൂർത്തിയാക്കി. ഗവണ്മെന്റ് കോളേജിലും പിന്നീട് ലാഹോറിലെ ദയാനന്ദ് ആംഗ്ലോ വേദിക് കോളേജിലും ബിരുദാനന്തര ബിരുദം നേടി. ലാഹോറിലെ പഞ്ചാബ് സർവകലാശാലയിലെ ഇന്നത്തെ കിംഗ് എഡ്വേർഡ് മെഡിക്കൽ യൂണിവേഴ്‌സിറ്റിയിലെ കിംഗ് എഡ്വേർഡ് മെഡിക്കൽ കോളേജിൽ നിന്ന് വൈദ്യശാസ്ത്രത്തിൽ ബിരുദം നേടിയ ശേഷം ലാഹോറിലെ മയോ ഹോസ്പിറ്റലിൽ റെസിഡൻസി ചെയ്തു, ബിരുദാനന്തര ബിരുദം പൂർത്തിയാക്കാൻ ലണ്ടനിലേക്ക് പോയി. (MRCP) 1931 ൽ ചാരിംഗ് ക്രോസ് ഹോസ്പിറ്റൽ മെഡിക്കൽ സ്കൂളിൽ ഇന്ത്യയിലേക്ക് മടങ്ങിയ അദ്ദേഹം 1941 ൽ തന്റെ പഴയ കോളേജായ കിംഗ് എഡ്വേർഡ് മെഡിക്കൽ കോളേജ്, മയോ ഹോസ്പിറ്റൽ എന്നിവയിൽ വൈദ്യശാസ്ത്ര വകുപ്പിൽ അസിസ്റ്റന്റ് പ്രൊഫസറായി ചേർന്നു. 1946 വരെ അവിടെ തുടർന്നു. 1947 ൽ ഇന്ത്യൻ സ്വാതന്ത്ര്യത്തിനുശേഷം അദ്ദേഹം അമൃത്സറിലെ വിക്ടോറിയ ജൂബിലി ഹോസ്പിറ്റലിൽ (പിൽക്കാല സർക്കാർ മെഡിക്കൽ കോളേജ്, അമൃത്സർ ) മെഡിസിൻ പ്രൊഫസറായി ചേർന്നു. വി.ജെ ഹോസ്പിറ്റലിൽ ജോലി ചെയ്യുന്നതിനിടയിൽ 1958 വരെ പഞ്ചാബ് സർവകലാശാലയിൽ ഫാക്കൽറ്റി അംഗമായും സേവനമനുഷ്ഠിച്ചു. ന്യൂഡൽഹിയിലെ ഓൾ ഇന്ത്യ ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസിലേക്ക് മെഡിസിൻ പ്രൊഫസറായും പിന്നീട് സ്ഥാപനത്തിന്റെ ഡയറക്ടറായും ജോലി ചെയ്തു. 1969 ൽ വിരമിച്ചു.
വിഗ് പഞ്ചാബ് യൂണിവേഴ്സിറ്റി, ലാഹോർ, പഞ്ചാബ് യൂണിവേഴ്സിറ്റി, ചണ്ഡീഗഢ്, മദ്രാസ് യൂണിവേഴ്സിറ്റി, ലക്നൗ സർവകലാശാല, പട്ന യൂണിവേഴ്സിറ്റി ആൻഡ് ഡൽഹി സർവകലാശാല എന്നിവ ഉൾപ്പെടെ നിരവധി സർവ്വകലാശാലകളിലെ ഒരു പരീക്ഷകൻ ആയി സേവനം അനുഷ്ഠിച്ചിട്ടുണ്ട്. ലക്നൗ, ഡൽഹി സർവ്വകലാശാല എന്നിവയുടെ ബോർഡുകളിലും ഇരുന്നു. ഇന്ത്യൻ കൗൺസിൽ ഓഫ് മെഡിക്കൽ റിസർച്ചുമായി സഹകരിച്ച അദ്ദേഹം ക്ലിനിക്കൽ പരീക്ഷണങ്ങളിൽ നടത്തുന്ന ഉപസമിതി അംഗമായി സേവനമനുഷ്ഠിച്ചു. 1961 ൽ ഇന്ത്യൻ അസോസിയേഷൻ ഓഫ് ചെസ്റ്റ് ഡിസീസസിന്റെ വാർഷിക സമ്മേളനത്തിന്റെ പ്രസിഡന്റായിരുന്നു. 55 ഓളം മെഡിക്കൽ ലേഖനങ്ങൾ പ്രസിദ്ധീകരിച്ച അദ്ദേഹം പഞ്ചാബ് മെഡിക്കൽ ജേണലിന്റെ എഡിറ്റർമാരുടെ തലവനായിരുന്നു. 1950 ൽ അമേരിക്കൻ കോളേജ് ഓഫ് ചെസ്റ്റ് ഫിസിഷ്യന്റെ (എസിസിപി) ഫെലോ ആയി തിരഞ്ഞെടുക്കപ്പെട്ട അദ്ദേഹം എസിസിപിയുടെ നോർത്ത് ഇന്ത്യ ചാപ്റ്ററിന്റെ ഗവർണറായി കുറച്ചുകാലം പ്രവർത്തിച്ചു. മെഡിക്കൽ കൗൺസിൽ ഓഫ് ഇന്ത്യയിൽ നിന്നുള്ള ഡോ. ബിസി റോയ് അവാർഡു നേടിയ അദ്ദേഹം നാഷണൽ അക്കാദമി ഓഫ് മെഡിക്കൽ സയൻസസിന്റെ സ്ഥാപക ഫെലോയുമായിരുന്നു. 1961 ൽ ലണ്ടനിലെ റോയൽ കോളേജ് ഓഫ് ഫിസിഷ്യൻസ് അദ്ദേഹത്തെ ഫെലോ ആയി തിരഞ്ഞെടുത്തു. 1964 ൽ സിവിലിയൻ ബഹുമതിയായ പദ്മഭൂഷൻ നൽകി ഇന്ത്യൻ സർക്കാർ അദ്ദേഹത്തെ ആദരിച്ചു 1962 ൽ അദ്ദേഹം രാഷ്ട്രപതിയുടെ ഓണററി ഫിസിഷ്യനായും സേവനമനുഷ്ഠിച്ചു.
ബനാറസ് ഹിന്ദു യൂണിവേഴ്സിറ്റി അദ്ദേഹത്തിന് ഓണററി ഡോക്ടറേറ്റ് (ഡി) നൽകി ആദരിച്ചു. 1986 ജൂൺ 8 ന് സ്വിറ്റ്സർലൻഡിലെ ബേണിൽ വച്ച് അദ്ദേഹം മരണമടഞ്ഞു. ഭാര്യ ശാൻസ്താപുരിയും ഒരു മകനും രണ്ടു പെൺമക്കളും ആണ് അദ്ദേഹത്തിനുള്ളത്. അഖിലേന്ത്യാ ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസ് അവരുടെ മുൻ ഡയറക്ടർ ആയ അദ്ദേഹത്തിന്റെ ബഹുമാനാർത്ഥം കെ‌എൽ വിഗ് സെന്റർ ഫോർ മെഡിക്കൽ എഡ്യൂക്കേഷൻ ആന്റ് ടെക്നോളജി എന്ന് നാമകരണം ചെയ്തു, കൂടാതെ നാഷണൽ അക്കാദമി ഓഫ് മെഡിക്കൽ സയൻസസ് ''ഡോ. കെ. എൽ. വിഗ് ഓറേഷൻ'' എന്ന പേരിൽ ഒരു വാർഷിക പ്രസംഗം ആരംഭിച്ചു. അദ്ദേഹത്തിന്റെ ആത്മകഥയായ മെമ്മോയിസ് ഓഫ് എ മെഡിക്കൽ മാൻ എന്ന പുസ്തകത്തിലാണ് അദ്ദേഹത്തിന്റെ ജീവിത കഥ രേഖപ്പെടുത്തിയിരിക്കുന്നത്.
അധികവായനയ്ക്ക്
വർഗ്ഗം:ഇരുപതാം നൂറ്റാണ്ടിലെ ഇന്ത്യൻ മെഡിക്കൽ ഡോക്ടർമാർ വർഗ്ഗം:1986-ൽ മരിച്ചവർ വർഗ്ഗം:1904-ൽ ജനിച്ചവർ
യു.എൻ റഷ്യൻ ഭാഷ ദിനം
യുനെസ്കോയുടെ ആഭിമുഖ്യത്തിൽ 2010 മുതൽക്ക് എല്ലാവർഷവും ജൂൺ ആറാം തീയതി റഷ്യൻ  ഭാഷ ദിനമായി ആചരിച്ചു വരുന്നു.
ബഹുഭാഷാ പരതയും, സാംസ്ക്കാരിക നാനാത്ത്വവും കൊണ്ടാടുക (celebrate multilingualism and cultural diversity) എന്നതാണ് ഈ ദിനാചരണത്തിന്റെ ലക്ഷ്യങ്ങളിൽ ഒന്ന്. ഐക്യരാഷ്ട്ര സഭയുടെ ആറ് ഔദ്യോഗിക ഭാഷകളെ തുല്യമായി കണ്ട് കൊണ്ട് അവയുടെ ഉപയോഗത്തെ യു.എൻ ശാഖാ സംഘടനകളിലുടനീളം പ്രോൽസാഹിപ്പിക്കുകയെന്നതും ലക്ഷ്യങ്ങളിൽ പെടുന്നു.
വിഖ്യാത കവിയും ആധുനിക റഷ്യൻ ഭാഷയുടെ പിതാവുമായി അറിയപ്പെടുന്ന അലക്സാണ്ടർ പുഷ്കിൻന്റെ ജന്മദിനമായതിനാലാണ് ഈ ദിനം തിരഞ്ഞെടുത്തിരിക്കുന്നത്.
ഫ്ളമിഷ്
"ഫ്ലെമിഷ്" എന്നത് ചരിത്രപരമായി ഒരു ഭൂമിശാസ്ത്രപരമായ പദമാണ്. കാരണം ആധുനിക ബെൽജിയം, ഫ്രാൻസ്, നെതർലാൻഡ്സ് എന്നിവിടങ്ങളിലെ ഫ്ലാൻഡേഴ്‌സ് എന്ന മധ്യകാല കൗണ്ടിയിലെ എല്ലാ നിവാസികളെയും അവരുടെ വംശീയതയോ ഭാഷയോ പരിഗണിക്കാതെ "ഫ്ലെമിംഗ്സ്" എന്ന് വിളിക്കുന്നു. ഫ്ലാൻഡേഴ്സിന്റെ സമകാലിക പ്രദേശം ഈ ചരിത്രപരമായ കൗണ്ടിയുടെ ഒരു ഭാഗവും അതുപോലെ തന്നെ ആധുനിക ദേശീയ സ്വത്വവും സംസ്കാരവും ക്രമേണ രൂപപ്പെട്ട ബ്രബാന്റിന്റെ മധ്യകാല ഡച്ചിയുടെയും മധ്യകാല കൗണ്ടിയായ ലൂണിന്റെയും ഭാഗങ്ങൾ ഉൾക്കൊള്ളുന്നു.
ചരിത്രം
ബെൽജിയൻ വിപ്ലവത്തിനുശേഷം "ഫ്ലെമിഷ്" സ്വത്വബോധം ഗണ്യമായി വർദ്ധിച്ചു. ഇതിനുമുമ്പ്, ഡച്ച് ഭാഷയിലെ "വ്ലാമിൻഗെൻ" എന്ന പദം മുൻ ഫ്‌ലാൻഡേഴ്‌സ് കൗണ്ടിയിലെ നിവാസികൾക്കാണ് ആദ്യം ഉപയോഗിച്ചിരുന്നത്. എന്നിരുന്നാലും, ഫ്ലാൻഡേഴ്സിന്റെയും ഡച്ചി ഓഫ് ബ്രബാന്റിന്റെയും ഭാഷയെയും ഭാഷകളെയും പരാമർശിക്കാൻ 14-ാം നൂറ്റാണ്ട് മുതൽ ഫ്ലെമിഷ് ഉപയോഗിച്ചിരുന്നു. ആധുനിക ബെൽജിയൻ പ്രവിശ്യയായ ലിംബർഗ് ഉടമ്പടിയുടെ ഭാഗമായിരുന്നില്ല, 19-ാം നൂറ്റാണ്ടിൽ മാത്രമാണ് "ഫ്ലെമിഷ്" ആയി കണക്കാക്കപ്പെട്ടത്.
Notes and references
വർഗ്ഗം:ബെൽജിയം വർഗ്ഗം:വംശീയ വിഭാഗങ്ങൾ
എ.എസ്. പുരുഷോത്തമൻ
കേരളത്തിലെ ഒരു രാഷ്ട്രീയ പ്രവർത്തകനും മുൻ നിയമസഭാംഗവുമായിരുന്നു '''എ.എസ്. പുരുഷോത്തമൻ''' (ജീവിതകാലം: 1925 - 7 ഓഗസ്റ്റ് 1994). ഞാറയ്ക്കൽ നിയമസഭാമണ്ഡലത്തിൽ നിന്നും സി.പി.ഐ.എം. സ്ഥാനാർഥിയായി വിജയിച്ച് മൂന്നാം കേരളനിയമസഭയിൽ അംഗമായി. 1925ൽ ജനിച്ചു, ഇദ്ദേഹത്തിന് ഒരു മകനും ഒരു മകളുമാണുണ്ടായിരുന്നത്.
അവലംബം
വർഗ്ഗം:1925-ൽ മരിച്ചവർ വർഗ്ഗം:ജനിച്ച ദിവസം അറിയാത്ത ജീവചരിത്രലേഖനങ്ങൾ വർഗ്ഗം:1994-ൽ മരിച്ചവർ വർഗ്ഗം:ഓഗസ്റ്റ് 7-ന് മരിച്ചവർ വർഗ്ഗം:കേരളത്തിലെ സി.പി.ഐ.എം. പ്രവർത്തകർ വർഗ്ഗം:മൂന്നാം കേരള നിയമസഭാംഗങ്ങൾ
ജാമി മാർഗോലിൻ
ഒരു അമേരിക്കൻ കാലാവസ്ഥാ നീതി പ്രവർത്തകയാണ് ജാമി മാർഗോലിൻ (ജനനം: ഡിസംബർ 10, 2001) കൂടാതെ സീറോ അവറിന്റെ കോ-എക്സിക്യൂട്ടീവ് ഡയറക്ടറായും സേവനമനുഷ്ഠിച്ചു. മാർഗോലിൻ ഒരു ലെസ്ബിയൻ ആണെന്ന് തിരിച്ചറിയുകയും ഒരു എൽജിബിടി വ്യക്തിയെന്ന നിലയിൽ തന്റെ അനുഭവങ്ങളെക്കുറിച്ച് തുറന്നുപറയുകയും ചെയ്യുന്നു. സി‌എൻ‌എൻ‌, ഹഫിംഗ്‌ടൺ‌ പോസ്റ്റ് എന്നിവ പോലുള്ള വിവിധ മാധ്യമങ്ങൾ‌ക്കായി അവർ എഴുതിയിട്ടുണ്ട്.
ജൂതൻ, ലാറ്റിൻക്സ് എന്നീ ജനവിഭാഗത്തിൽപ്പെട്ടതാണ് മാർഗോലിൻ.
പശ്ചാത്തലം
2019 സെപ്റ്റംബറിൽ സംസ്ഥാനത്തെ ഹരിതഗൃഹ-വാതക ഉദ്‌വമനം സംബന്ധിച്ച് ഗവർണർ ജയ് ഇൻ‌സ്ലീയ്ക്കും വാഷിംഗ്ടൺ സ്റ്റേറ്റിനുമെതിരെ കേസെടുത്ത ഒരു യുവസംഘത്തിന്റെ ഭാഗമായിരുന്നു മാർഗോലിൻ. ഈ വ്യവഹാരത്തെത്തുടർന്ന്, കാലാവസ്ഥാ വ്യതിയാനത്തിൽ ഏർപ്പെട്ടിരിക്കുന്ന കൗമാരക്കാർക്ക് അവരുടെ കേസ് പരിഗണിക്കാൻ കഴിയുന്ന "ആഗോള കാലാവസ്ഥാ പ്രതിസന്ധിയെക്കുറിച്ചുള്ള അടുത്ത തലമുറയെ നയിക്കുന്ന ശബ്ദങ്ങൾ" എന്ന പാനലിന്റെ ഭാഗമായി അവർക്കെതിരെ സാക്ഷ്യപ്പെടുത്താൻ അവർ ആവശ്യപ്പെട്ടു. ഈ വ്യവഹാരത്തിലെ യുവാക്കൾ കാലാവസ്ഥാ വ്യതിയാനത്തെ ചുറ്റിപ്പറ്റിയുള്ള വാഷിംഗ്ടൺ സർക്കാരിന്റെ നടപടികളുടെ അഭാവത്തിൽ ആശങ്കാകുലരായിരുന്നു. അവർ അഭിമുഖീകരിക്കുന്ന ഈ പാരിസ്ഥിതിക പ്രശ്‌നങ്ങളില്ലാതെ യുവതലമുറയ്ക്ക് ജീവിക്കാൻ കഴിയുന്ന അന്തരീക്ഷത്തിനുള്ള ഭരണഘടനാപരമായ അവകാശം നിഷേധിക്കുകയാണെന്ന് അവർ സൂചിപ്പിക്കുന്നു.
അവലംബം
വർഗ്ഗം:2001-ൽ ജനിച്ചവർ വർഗ്ഗം:അമേരിക്കൻ പരിസ്ഥിതി പ്രവർത്തകർ വർഗ്ഗം:ബി.ബി.സി. 100 സ്ത്രീകൾ
എ വുമൺ ആൻഡ് ടു മെൻ ഇൻ ആൻ ആർബോർ
ഡച്ച് ചിത്രകാരനായ പീറ്റർ ഡി ഹൂച്ച് വരച്ച ഓയിൽ-ഓൺ-പാനൽ പെയിന്റിംഗാണ് എ വുമൺ ആൻഡ് ടു മെൻ ഇൻ ആൻ ആർബോർ (1657). ഡച്ച് സുവർണ്ണ കാലഘട്ടത്തിലെ പെയിന്റിംഗിന്റെ ഒരു ഉദാഹരണമായ ഈ ചിത്രം ഇപ്പോൾ മെട്രോപൊളിറ്റൻ മ്യൂസിയം ഓഫ് ആർട്ടിൽ സംരക്ഷിച്ചിരിക്കുന്നു.
വിവരണം
ഈ പെയിന്റിംഗിനെക്കുറിച്ച് 1908-ൽ ഹോഫ്സ്റ്റെഡ് ഡി ഗ്രൂട്ട് രേഖപ്പെടുത്തി. അദ്ദേഹം എഴുതി:
306.വലതുവശത്ത് ഒരു പുരുഷനും സ്ത്രീയും ഒരു പർണ്ണശാലയിലാണ്. പുരുഷൻ ഇരുന്ന് നിശബ്ദമായി ഒരു പൈപ്പ് വലിക്കുന്നു, അദ്ദേഹം പൈപ്പ് വലതു കൈയിൽ പിടിച്ചിരിക്കുന്നു; ചുവന്ന കാലുറകളും വെളുത്ത കണങ്കാലുറയോടു കൂടിയ ബൂട്ട്സുകളും ഇളം തവിട്ട് നിറത്തിലുള്ള ഷൂകളും അദ്ദേഹം ധരിച്ചിരിക്കുന്നു. അദ്ദേഹത്തിന്റെ മുമ്പിൽ, ഇടതുവശത്ത്, രോമങ്ങൾ കൊണ്ട് ട്രിം ചെയ്ത ചുവന്ന ജാക്കറ്റിൽ ഒരു സ്ത്രീ നിൽക്കുന്നു; അവരുടെ ഇടതുകൈയിൽ ഒരു ഗ്ലാസും വലതുവശത്ത് ഒരു ജഗ്ഗും ഉണ്ട്. അദ്ദേഹത്തിന്റെ ആരോഗ്യത്തിനുവേണ്ടി കുടിക്കാൻ പോകുകയാണെന്ന് തോന്നുന്നു. വീടിനെ പ്രതിനിധീകരിക്കുന്നില്ല, വീഥിയും ഇല്ല. ഡോ. ബ്രെഡിയസ് ചിത്രം യഥാർത്ഥമാണെന്ന് കരുതുന്നു.
പുറംകണ്ണികൾ
വർഗ്ഗം:മെട്രോപോളിറ്റൻ കലാ മ്യൂസിയം ചിത്രങ്ങൾ
പരവൂർ നഗരസഭ
ഭൂമിശാസ്ത്രം
കൊല്ലം ജില്ലയിലെ കൊല്ലം താലൂക്കിൽ ഉൾപ്പെടുന്ന 19.19 ചതുരശ്ര കിലോമീറ്റർ വിസ്തീർണ്ണമുള്ള ഒരു നഗരസഭയാണ് പരവൂർ നഗരസഭ.
അതിരുകൾ
പരവൂർ നഗരസഭയുടെ അതിരുകൾ മയ്യനാട്, ആദിച്ചനല്ലൂർ, ചാത്തന്നൂർ, പൂതക്കുളം എന്നീ പഞ്ചായത്തുകളാണ്‌.
അവലംബം
Census data 2001
വർഗ്ഗം:കൊല്ലം ജില്ലയിലെ നഗരസഭകൾ
ബാരൽ(ആയുധം)
തോക്ക്, പീരങ്കി തുടങ്ങിയ ആയുധങ്ങളിൽ വെടിയുണ്ട ലക്ഷ്യസ്ഥാനത്തേയ്ക്ക് തൊടുത്തുവിടുന്നതിനായി ആയുധങ്ങളിൽ ഘടിപ്പിച്ചിരിക്കുന്ന ലോഹക്കുഴലുകളാണ് ബാരൽ. ബാരലുകൾ ഈ ആയുധങ്ങളുടെ ഭാഗം തന്നെയാണ്.
പരിയാലീസ് മലബാർ ഗ്രാൻഡ് സർക്കസ്
കേരളത്തിലെ ആദ്യ സർക്കസ് കമ്പനിയാണ് പരിയാലീസ് മലബാർ ഗ്രാൻഡ് സർക്കസ്. കീലേരി കുഞ്ഞിക്കണ്ണന്റെ ശിഷ്യനായ പരിയാലി കണ്ണനാണ് ഇതിന്റെ തുടക്കക്കാരൻ.
ഈ സർക്കസ് കമ്പനിക്ക് പരിയാലീസ് മലബാർ ഗ്രാൻഡ് സർക്കസ് എന്ന് പേര് നൽകുന്നതും, 1904 ഫെബ്രുവരി 20ന് ആദ്യ പ്രദർശനം ഉദ്ഘാടനം ചെയ്യുന്നതും ഗുരുവായ കീലേരി കുഞ്ഞിക്കണ്ണനാണ്. കണ്ണൂർ ജില്ലയിലെ തലശ്ശേരിയിൽ ചിറക്കര വയലിൽ ആയിരുന്നു ആദ്യ പ്രദർശനം. ഇതിലെ ഏക വനിത കുന്നത്ത് യശോദ ആയിരുന്നു.
ബാരൽ(ആയുധം)
ഫയർ ചെയ്യുമ്പോൾ കാട്രിഡ്ജിന്റെ മുന്നിൽ ഉറപ്പിച്ചിരിക്കുന്ന വെടിയുണ്ട കടന്നുപോകുന്നത് ബാരലിലൂടെയാണ്. വെടിയുണ്ടയുടെ പുറംവ്യാസവും ബാരലിന്റെ അകവ്യാസവും തുല്യമായിരിക്കും.
പരിയാലീസ് മലബാർ ഗ്രാൻഡ് സർക്കസ്
മൃഗങ്ങളെ ഉപയോഗിച്ചുള്ള പ്രദർശനങ്ങൾക്കും അഭ്യാസങ്ങൾക്കും പകരം കായികാഭ്യാസത്തിന് മുൻതൂക്കം നൽകിയ സർക്കസ് കമ്പനി ആയിരുന്നു പരിയാലിയുടേത്.
രണ്ട് വർഷം മാത്രമേ ഈ കമ്പനി പവർത്തിച്ചുള്ളൂ. വിദേശികൾ ഉൾപ്പടെയുള്ള മികച്ച കലാകാരന്മാരും മൃഗപരിശീലകരും ഒക്കെയായി മറ്റ് സർക്കസ് കമ്പനികൾ വളർന്നപ്പോൾ, അവരോട് പിടിച്ച് നിൽക്കാനാവാതെ പരിയാലീസ് മലബാർ ഗ്രാൻഡ് സർക്കസ് 1906 ൽ പ്രവർത്തനം അവസാനിപ്പിച്ചു. തമിഴ്നാട് കുംഭകോണത്ത് ആയിരുന്നു അവസാന പ്രദർശനം.
ബാരൽ(ആയുധം)
അവലംബം
വർഗ്ഗം:യുദ്ധോപകരണങ്ങളുടെ ഭാഗങ്ങൾ
പരിയാലീസ് മലബാർ ഗ്രാൻഡ് സർക്കസ്
അവലംബം
വർഗ്ഗം:സർക്കസ്
ഹെർമൻ സു സോളംസ് ലോബേക്ക്
ഹെർമൻ സൂ സോംസ് ലോബേക്ക്, കൂടുതൽ കൃത്യമായി പറഞ്ഞാൽ ഹെർമൻ മാക്സിമിലിയൻ കാൾ ലുഡ്‌വിഗ് ഫ്രീഡ്രിക്ക് ഗ്രാഫ് സൂ സോളംസ് ലോബേക്ക്(1842 ഡിസംബർ 23, ല ub ബാച്ചിൽ, ഗ്രാൻഡ് ഡച്ചി ഓഫ് ഹെസ്സെ - 24 നവംബർ 1915 സ്ട്രാസ്ബർഗിൽ ) ഒരു ജർമ്മൻ സസ്യശാസ്ത്രജ്ഞനായിരുന്നു.
ജീവിതം
ഗീസെൻ, ബെർലിൻ, ഫ്രിബോർഗ്, ജനീവ എന്നിവിടങ്ങളിൽ പഠിച്ച കൗണ്ട് സോൾംസ്-ല ub ബാച്ച്. 1868-ൽ അദ്ദേഹം ഹാലെ-വിറ്റൻബർഗ് സർവകലാശാലയിൽ വാസസ്ഥലം നേടി. 1872 ൽ അദ്ദേഹം സ്ട്രാസ്ബർഗ് സർവകലാശാലയിൽ അസോസിയേറ്റ് പ്രൊഫസറായി. 1879-ൽ അവൻ ബൊട്ടാണിക്കല് ഗാര്ഡന് പ്രൊഫസർ ഒപ്പം ഡയറക്ടർ നിയമിതനായി ഗോട്ടിൻഗെൻ, ഒപ്പം 1888 ലെ സ്ട്രാസ്ബാര്ഗ്.
1883 ഒക്ടോബർ മുതൽ 1884 മാർച്ച് വരെ അദ്ദേഹം ജാവയിൽ യാത്ര ചെയ്യുകയും വെസ്റ്റ് ജാവയിലെ ബ്യൂട്ടൻസോർഗിൽ (ഇപ്പോൾ ബൊഗോർ, പ്രത്യേകിച്ച് ബൊട്ടാണിക്കൽ ഗാർഡനിൽ) 3 മാസം താമസിക്കുകയും സിബോഡസിന് സമീപം നിരവധി ശേഖരങ്ങൾ നടത്തുകയും ചെയ്തു. ബോഗോർ ബൊട്ടാണിക്കൽ ഗാർഡനെക്കുറിച്ച് അദ്ദേഹം ഒരു പ്രബന്ധം എഴുതി.
ലിനിയൻ സൊസൈറ്റി, റോയൽ സൊസൈറ്റി, ജിയോഗ്രാഫിക് സൊസൈറ്റി എന്നിവയിലെ അംഗമായിരുന്നു അദ്ദേഹം; 1911 ൽ ലിനിയൻ സൊസൈറ്റിയുടെ സ്വർണ്ണ മെഡൽ നേടി.
ജോലി
അദ്ദേഹത്തിന്റെ പ്രവർത്തനങ്ങൾ സസ്യശാസ്ത്രത്തിന്റെ മിക്ക ശാഖകളിലേക്കും വ്യാപിച്ചു, പ്രത്യേകിച്ചും സിസ്റ്റമാറ്റിക്സ്, പാലിയന്റോളജി എന്നിവയിൽ. "ബൊതനിസ്ഛെ ജെഇതുന്ഗ്" എഡിറ്റിംഗ് പുറമേ അദ്ദേഹം മറ്റുള്ളവരെ ഇടയിൽ, ന്, ഏകവിഷയകപ്രബന്ധം സംഭാവന രഫ്ഫ്ലെസിഅചെഅഎ, ചരിചചെഅഎ, പംദനചെഅഎ, ഹ്യ്ദ്നൊരചെഅഎ, ഛ്ലൊരംഥചെഅഎ, ലെംനൊഅചെഅഎ ആൻഡ് പൊംതെദെരിഅചെഅഎ പ്രവൃത്തികൾക്കും മര്തിഉസ്, ഡി വംശയുദ്ധത്തെക്കുറിച്ച്, എന്ഗ്ലെര് ആൻഡ് പ്രംത്ല്.
സോൽമിയ ബെയ്‌ൽ. ( Thymelaeaceae ), Solms-laubachia Muschl. അദ്ദേഹത്തിന്റെ ബഹുമാനാർത്ഥം മുൻ ഡീൽസ് ( ബ്രാസിക്കേസി ) നാമകരണം ചെയ്യപ്പെട്ടു.
അവൻ ജനുസ്സാണ് ആഘോഷിച്ചു ആണ് അബ്സൊല്മ്സിഅ (കുടുംബം അസ്ച്ലെപിഅദചെഅഎ ) കുംത്ജെ.
ഗ്രന്ഥസൂചിക
എച്ച്. സൈതുങ് 42, 1884, പേ. 753-761, 769-780, 785-791).
ബാഹ്യ ലിങ്കുകൾ
വർഗ്ഗം:1915-ൽ മരിച്ചവർ വർഗ്ഗം:1842-ൽ ജനിച്ചവർ വർഗ്ഗം:Pages with unreviewed translations
മദർ ഏലീശ്വ
കേരളകത്തോലിക്കാസഭയിലെ ആദ്യത്തെ സന്യാസിനിയും ഇന്ത്യയിലെ ആദ്യ സന്യാസിനിസഭയുടെ സ്ഥാപകയുമാണ് ദൈവദാസി മദർ ഏലിശ്വ. വൈപ്പിനിലെ ഓച്ചന്തുരുത്ത് സ്വദേശിയായ മദർ ഏലിശ്വ 2008 മെയ് മാസം 31 ന് ദൈവദാസിയായി പ്രഖ്യാപിക്കപ്പെട്ടു.
കുടുംബജീവിതം
ഓച്ചന്തുരുത്ത് വൈപ്പിശേരി തറവാട്ടിലെ ക്യാപ്റ്റൻ തൊമ്മൻ-താണ്ട ദമ്പതികളുടെ എട്ടുമക്കളിൽ ആദ്യസന്താനമായി 1831 ഒക്‌ടോബർ 15-നാണ് മദർ ഏലീശ്വ ജനിച്ചത്. ചെറിയ കുട്ടിയായിരിക്കുമ്പോൾത്തന്നെ ഭക്തിയും പാവങ്ങളോട് സഹാനുഭൂതിയും ഉള്ളവളായിരുന്നു ഏലിശ്വ. പതിനാറാം വയസിൽ കൂനമ്മാവിലെ വാകയിൽ എന്ന തറവാട്ടിലെ വറീത് എന്നൊരാളുമായി ഏലീശ്വയുടെ വിവാഹം നടന്നു. ഇവർക്ക് ഒരു പെൺകുഞ്ഞ് ജനിച്ചു. കുഞ്ഞിന്‌ അന്ന എന്നു പേരിട്ടു. എന്നാൽ ഒന്നര വർഷത്തിനു ശേഷം വറീത് രോഗം ബാധിച്ച് കിടപ്പിലാവുകയും താമസിയാതെ മരണപ്പെടുകയും ചെയ്തു. ഒരു രണ്ടാം വിവാഹത്തിന്‌ വിസമ്മതിച്ച ഏലിശ്വ, ഏകാന്തതയിലും ദീർഘനേരത്തെ പ്രാർത്ഥനകളിലും വീടിനടുത്തുള്ള പാവങ്ങളെ സഹായിക്കുന്നതിലും ആശ്വാസം കണ്ടെത്തി. ജീവിതം ദൈവത്തിനും ആത്മീയതയ്ക്കുമായി ഉഴിഞ്ഞുവെയ്ക്കാൻ അവൾ ആഗ്രഹിച്ചു. ഇങ്ങനെ പത്തുവർഷം കടന്നുപോയി.
സന്യാസിനീസഭയുടെ ആരംഭം
ഏലിശ്വയുടെ ഭക്തിയിലും സേവനജീവിതത്തിലും ആകൃഷ്ടരായ മകൾ അന്നയും ഏലിശ്വയുടെ സഹോദരി ത്രേസ്യയും ഏലിശ്വയുടെ പാത പിന്തുടർന്ന് ആത്മീയജീവിതം നയിക്കാൻ ആഗ്രഹിച്ചു. ഇറ്റാലിയൻ വൈദികനായ റവ. ഫാ. ലിയോപോൾഡ് ഓ.സി.ഡി. ആയിരുന്നു അക്കാലത്ത് അവിടുത്തെ പള്ളി വികാരി. ഏലിശ്വ ഫാ. ലിയോപോൾഡിനോട് മതാത്മജീവിതം നയിക്കാനുള്ള തന്റെ ആഗ്രഹത്തെപ്പറ്റി വെളിപ്പെടുത്തുകയും അദ്ദേഹം ഈ വിഷയം അന്നത്തെ വരാപ്പുഴ മെത്രാനായിരുന്ന ബെർണ്ണാദിനേ ബാച്ചിനെല്ലിയെ അറിയിക്കുകയും ചെയ്തു. 1862-ലായിരുന്നു ഇത്. മൂന്നുപേരെയും സന്യാസജീവിതത്തിലേയ്ക്ക് സ്വീകരിക്കാൻ സന്തുഷ്ടനായിരുന്ന മെത്രാൻ ഏലിശ്വയുടെ പുരയിടത്തിൽ മുളകൊണ്ട് ഏതാനും മുറികളുള്ള ഒരു ചെറിയ വീട് കെട്ടിക്കാൻ ഫാ. ലിയോപോൾഡിനോട് ആവശ്യപ്പെട്ടു. പുതുതായി രൂപം കൊടുത്ത സന്യാസിനീസഭയ്ക്കായി ഒരു ഭരണഘടന മെത്രാൻതന്നെ ഇറ്റലിയിലെ ജെനോവയിലുള്ള കർമ്മലീത്താ സന്യാസിനിസഭക്കാരിൽ നിന്ന് വരുത്തിക്കുകയും കാലാനുസൃതമായി പരിഷ്കാരങ്ങൾ വരുത്തി പ്രാബല്യത്തിൽ കൊണ്ടുവരികയും ചെയ്തു.
പുറം കണ്ണികൾ
വർഗ്ഗം:1831-ൽ ജനിച്ചവർ വർഗ്ഗം:മരിച്ച വർഷം ഇല്ലാത്ത ജീവചരിത്രലേഖനങ്ങൾ വർഗ്ഗം:ഒക്ടോബർ 15-ന് ജനിച്ചവർ വർഗ്ഗം:മരിച്ച ദിവസം ഇല്ലാത്ത ജീവചരിത്രലേഖനങ്ങൾ വർഗ്ഗം:റോമൻ കത്തോലിക്കാ സഭയിലെ ദൈവദാസർ വർഗ്ഗം:1913-ൽ മരിച്ചവർ വർഗ്ഗം:ജൂലൈ 18-ന് മരിച്ചവർ
കൃഷൻ കാന്ത്
1997 മുതൽ 2002 വരെ ഇന്ത്യയുടെ പത്താമത് ഉപ-രാഷ്ട്രപതിയായിരുന്ന പഞ്ചാബിൽ നിന്നുള്ള ശാസ്ത്രജ്ഞനായ സോഷ്യലിസ്റ്റ് നേതാവായിരുന്നു  കൃഷൺ കാന്ത്.(1927-2002) ആന്ധ്രപ്രദേശ് ഗവർണർ, തമിഴ്നാട് ഗവർണർ, രണ്ട് തവണ രാജ്യസഭാംഗം, ഒരു തവണ ലോക്സഭാംഗം എന്നീ നിലകളിലും പ്രവർത്തിച്ചിട്ടുണ്ട്.
ജീവിതരേഖ
1942-ലെ ക്വിറ്റിന്ത്യ സമരത്തിൽ പങ്കെടുത്ത് സ്വാതന്ത്ര്യ സമര പോരാട്ടങ്ങളിൽ സജീവ സാന്നിധ്യമായ കൃഷൺ കാന്ത് ഇന്ത്യൻ നാഷണൽ കോൺഗ്രസ് പാർട്ടിയിൽ ചേർന്നു. 1966 മുതൽ 1972 വരെയും 1972 മുതൽ 1977 വരെയും കോൺഗ്രസ് ടിക്കറ്റിൽ ഹരിയാനയിൽ നിന്നുള്ള രാജ്യസഭാംഗമായിരുന്നു. അടിയന്തരാവസ്ഥയെ എതിർത്തതിനെ തുടർന്ന് 1977-ൽ കോൺഗ്രസ് പാർട്ടിയിൽ നിന്ന് പുറത്താക്കി. 1977-ൽ ജനതാ പാർട്ടിയിൽ ചേർന്ന കൃഷൺ കാന്ത് 1977-ലെ ലോക്സഭ തിരഞ്ഞെടുപ്പിൽ ജനതാ ടിക്കറ്റിൽ ചണ്ഡിഗഢിൽ നിന്ന് പാർലമെൻ്റിലേക്ക് തിരഞ്ഞെടുക്കപ്പെട്ടു. 1988 വരെ ജനതാ പാർട്ടിയിൽ അംഗമായിരുന്ന കൃഷൺ 1988-ലെ ജനതയിലെ പിളർപ്പിനെ തുടർന്ന് ജനതാദളിൽ ചേർന്നു. 1990 മുതൽ 1997 വരെ ആന്ധ്ര-പ്രദേശ് ഗവർണറായിരുന്ന കൃഷൺ കാന്ത് 1996 മുതൽ 1997 വരെ തമിഴ്നാടിൻ്റെ അധിക ചുമതലയുള്ള ഗവർണറായും പ്രവർത്തിച്ചു.
1997-ൽ കോൺഗ്രസ് പാർട്ടിയുടേയും ഐക്യ മുന്നണിയുടേയും സംയുക്ത ഉപ-രാഷ്ട്രപതി സ്ഥാനാർത്ഥിയായ കൃഷൺ കാന്ത് എതിർ സ്ഥാനാർത്ഥിയായ എൻ.ഡി.എയുടെ സുർജിത് സിംഗ് ബർണാലയെ പരാജയപ്പെടുത്തി 1997 ഓഗസ്റ്റ് 21ന് ഇന്ത്യയുടെ പത്താമത് ഉപ-രാഷ്ട്രപതിയായി തിരഞ്ഞെടുക്കപ്പെട്ടു.
മരണം
ഉപ-രാഷ്ട്രപതി പദവിയിൽ നിന്ന് വിരമിക്കാൻ ഒരു മാസം ശേഷിക്കവെ 75-മത്തെ വയസിൽ 2002 ജൂലൈ 27ന് ഹൃദയാഘാതത്തെ തുടർന്ന് ന്യൂ-ഡൽഹിയിൽ വച്ച് അന്തരിച്ചു. പൂർണ്ണ ഔദ്യോഗിക ബഹുമതികളോടെ ഡൽഹിയിലെ നിഗം ബോധ് ഘട്ടിൽ യമുന നദിയുടെ തീരത്ത് ജൂലൈ 28ന് സംസ്കാര ചടങ്ങുകൾ നടന്നു.
അവലംബം
വർഗ്ഗം:ഇന്ത്യയുടെ ഉപരാഷ്ട്രപതിമാർ വർഗ്ഗം:ഫെബ്രുവരി 28-ന് ജനിച്ചവർ വർഗ്ഗം:1927-ൽ ജനിച്ചവർ വർഗ്ഗം:ജൂലൈ 27-ന് മരിച്ചവർ വർഗ്ഗം:2002-ൽ മരിച്ചവർ വർഗ്ഗം:ഹൃദയാഘാതം മൂലം മരിച്ചവർ
സഭാകമ്പം
ഒരു വേദിയിൽ അല്ലെങ്കിൽ ഒരു കൂട്ടത്തിനു മുന്നിൽ വച്ച് താൻ ഉദ്ദേശിച്ച കാര്യം പ്രകടിപ്പിക്കുമ്പോൾ ഉണ്ടാകുന്ന വിറ, ഭയം, ആകാംഷ എന്നിവയെ സഭാകമ്പം എന്ന് പറയുന്നു.
ദേശീയ മഹിളാ ഫെഡറേഷൻ
നാഷണൽ ഫെഡറേഷൻ ഓഫ് ഇന്ത്യൻ വിമൺ (എൻ.എഫ്.ഐ.ഡബ്ല്യൂ) അഥവാ ദേശീയ മഹിളാ ഫെഡറേഷൻ ഭാരതത്തിലെ ഒരു ഇടതുപക്ഷ വനിതാ സം‌ഘടനയാണ്‌. അരുണ ആസഫ് അലിയുടെയും മഹിള ആത്മ രക്ഷ സമിതിയിലെ നേതാക്കളുടെയും നേതൃത്വത്തിൽ 1954 ജൂൺ 4 ന് ആണ് സംഘടന സ്ഥാപിതമായത്. കേരള മഹിളാ സംഘം എന്നാണ് കേരളത്തിൽ ഈ സംഘടന അറിയപ്പെടുന്നത്.
അവലംബം
വർഗ്ഗം:ഇന്ത്യയിലെ വനിതാ സംഘടനകൾ വർഗ്ഗം:ഇന്ത്യൻ ഇടതുപക്ഷ രാഷ്ട്രീയം വർഗ്ഗം:കമ്മ്യൂണിസ്റ്റ് പാർട്ടി ഓഫ് ഇന്ത്യ
ടി.ആർ. ശേഖർ
മലയാളചലച്ചിത്രരംഗത്ത് ചിത്രസംയോജകൻ എന്ന നിലയിൽ പ്രശസ്തനാണ് '''ടി. ആർ. ശേഖർ''' 1937ൽ ആണ് ജനനം. 1969ൽ നദി എന്ന ചിത്രത്തിൽ ജി. വെങ്കിട്ടരാമന്റെ അസോസിയേറ്റ് ഏഡിറ്റർ ആയി രംഗത്തെത്തി. 1971ൽ ലോറാ നീ എവിടെ ആയിരുന്നു ആദ്യ ചിത്രം. 2011ൽ മൈ ഡിയർ കുട്ടിച്ചാത്തൻ വരെ അദ്ദേഹം ചിത്രസംയോജനം ചെയ്തിട്ടുണ്ട്. 2018 മാർച്ച് 21നു അന്തരിച്ചു. സ്വദേശമായ തൃശ്ശിനാപ്പള്ളിയിലായിരുന്നു മരണം. 81 വയസ്സായിരുന്നു. ഫാസിൽ, സിദ്ദീഖ് ലാൽ തുടങ്ങിയവരുടെ മിക്ക ചിത്രങ്ങളിലും ഒപ്പം പ്രവർത്തിച്ചു. ആദ്യ 70 എം എം ചിത്രമായ പടയോട്ടം, ആദ്യ 3ഡി ചിത്രമായ മൈ ഡിയർ കുട്ടിച്ചാത്തൻ എന്നിവയുടെ ഏഡിറ്റിങ് നിർവ്വഹിച്ചത് ആർ കെ ശേഖർ ആണ്.
അസോസിയേറ്റ് എഡിറ്റർ
===ചിത്രസംയോജനം ചെയ്ത ചലച്ചിത്രങ്ങൾ ===
ബാഹ്യകണ്ണികൾ
ടി.ആർ ശേഖർ
വർഗ്ഗം:ചലച്ചിത്ര ചിത്രസംയോജകർ വർഗ്ഗം:1937-ൽ ജനിച്ചവർ വർഗ്ഗം:2018-ൽ മരിച്ചവർ വർഗ്ഗം:മാർച്ച് 21-ന് മരിച്ചവർ
ജഗന്നാഥ് പ്രസാദ് ദാസ്
ഒരു ഒറിയ എഴുത്തുകാരനാണ് ജഗന്നാഥ് പ്രസാദ് ദാസ് (ജനനം: 1936).
ജീവിതരേഖ
1936ൽ ഒഡിഷയിലെ പുരിയിൽ ജനനം.
സാഹിത്യ ജീവിതം
ഒറിയ ഭാഷയിലാണ് ദാസ് എഴുതിത്തുടങ്ങിയത്.
അവലംബം
വർഗ്ഗം:1936-ൽ ജനിച്ചവർ വർഗ്ഗം:ഒഡിയ എഴുത്തുകാർ വർഗ്ഗം:ഒഡിയ കവികൾ വർഗ്ഗം:സരസ്വതി സമ്മാൻ പുരസ്കാരം നേടിയവർ വർഗ്ഗം:കേന്ദ്ര സാഹിത്യ അക്കാദമി പുരസ്കാരം ലഭിച്ചവർ
യു.എൻ ഇംഗ്ലീഷ് ഭാഷ ദിനം
യുനെസ്കോയുടെ ആഭിമുഖ്യത്തിൽ 2010 മുതൽക്ക് എല്ലാവർഷവും എപ്രിൽ 23ആം തീയതി ഇംഗ്ലീഷ് ഭാഷ ദിനമായി ആചരിച്ചു വരുന്നു.
ബഹുഭാഷാ പരതയും, സാംസ്ക്കാരിക നാനാത്ത്വവും കൊണ്ടാടുക (celebrate multilingualism and cultural diversity) എന്നതാണ് ഈ ദിനാചരണത്തിന്റെ ലക്ഷ്യങ്ങളിൽ ഒന്ന്. ഐക്യരാഷ്ട്ര സഭയുടെ ആറ് ഔദ്യോഗിക ഭാഷകളെ തുല്യമായി കണ്ട് കൊണ്ട് അവയുടെ ഉപയോഗത്തെ യു.എൻ ശാഖാ സംഘടനകളിലുടനീളം പ്രോൽസാഹിപ്പിക്കുകയെന്നതും ലക്ഷ്യങ്ങളിൽ പെടുന്നു. വില്യം ഷേക്സ്പിയറുടെ ജന്മദിനമായതിനാലാണ് ഈ ദിവസം ഇംഗ്ലീഷ് ഭാഷ ദിനമായി തിരഞ്ഞെടുത്തിരിക്കുന്നത്.
ടെനി അയോഫിയേബി
ഒരു നൈജീരിയൻ നടിയും ബിസിനസുകാരിയുമാണ് ടെനിഡാഡെ അയോഫിയേബി.
ജീവചരിത്രം
അയോഫിയേബി യൊറൂബ പൈതൃകമാണ്. യുണൈറ്റഡ് കിംഗ്ഡത്തിലെ കെന്റിലുള്ള ഒരു സ്വതന്ത്ര ഗേൾസ് സ്കൂളായ ഫാറിംഗ്ടൺസ് സ്കൂളിൽ "എ" ലെവലുകൾ എടുക്കുന്നതിന് മുമ്പ് അവർ സെക്കണ്ടറി സ്കൂൾ വിദ്യാഭ്യാസത്തിനായി സെന്റ് ആൻസ് സ്കൂൾ ഇബാദനിൽ ചേർന്നു. അവർ ലണ്ടൻ യൂണിവേഴ്സിറ്റിയിലെ ഒരു ഘടക കോളേജിൽ ഉന്നത വിദ്യാഭ്യാസം നേടി.
1984-നും 1986-നും ഇടയിൽ ക്ലാരിയോൺ ചുക്വുമയ്‌ക്കൊപ്പം മിറർ ഇൻ ദ സൺ എന്ന സോപ്പ് ഓപ്പറയിൽ അഭിനയിച്ചു. 2003-ൽ ഫോർ ബെറ്റർ, ഫോർ വേഴ്‌സ് എന്ന ടിവി പരമ്പരയിൽ ഓഫിയേബി അഭിനയിച്ചു. 2005-ൽ, ബയോ അവാല സംവിധാനം ചെയ്ത പൊളിറ്റിക്കൽ ത്രില്ലർ പ്രിൻസ് ഓഫ് ദ സവന്നയിൽ അവർ അഭിനയിച്ചു. 2013-ൽ, മിഷേൽ ബെല്ലോ സംവിധാനം ചെയ്ത ഫ്ലവർ ഗേൾ എന്ന റൊമാന്റിക് കോമഡിയിൽ ഓഫിയേബി അഭിനയിച്ചു. വഞ്ചന, അഴിമതി, പ്രണയം എന്നിവ ഉൾപ്പെടുന്ന പ്രമേയങ്ങളുള്ള 2015-ലെ സോപ്പ് ഓപ്പറ റോയൽ കാസിൽ അയോഫിയേബിക്ക് ഒരു പങ്കുണ്ട്.
2014 മെയ് മാസത്തിൽ അയോഫിയേബി വാടക ബിസിനസ്സ് TKM എസൻഷ്യൽസ് ആരംഭിച്ചു. പ്രാഥമിക ക്ലയന്റുകളിൽ ഇവന്റ് പ്ലാനർമാരും ഇന്റീരിയർ ഡെക്കറേറ്റർമാരും ഉൾപ്പെടുന്നു. അവർ തന്റെ 60-ാം ജന്മദിനം ആസൂത്രണം ചെയ്യുകയും ഇവന്റ് പ്ലാനറിൽ നിന്ന് ഒരു വലിയ ബില്ല് ലഭിക്കുകയും ചെയ്തപ്പോഴാണ് ബിസിനസിനെക്കുറിച്ചുള്ള ആശയം വന്നത്. കൂടാതെ സാധനങ്ങൾ വാടകയ്‌ക്കെടുക്കുന്നതിന് പകരം വാങ്ങുന്നത് കൂടുതൽ ലാഭകരമാണെന്ന് തീരുമാനിച്ചു. തന്റെ സപ്ലൈകളിൽ ഭൂരിഭാഗവും ചൈനയിലേക്കും ഇന്ത്യയിലേക്കും എത്തിക്കുന്നവയാണ്. അവ വിലയേറിയതായി തോന്നുമെങ്കിലും പണമുള്ളവർക്ക് താങ്ങാനാവുന്നതായിരിക്കുമെന്ന് അവർ പറഞ്ഞു. ലാഗോസിലെ റൗഫു വില്യംസ് ക്രസന്റിലാണ് ഈ സ്റ്റോർ സ്ഥിതി ചെയ്യുന്നത്. വലിയ ഉദ്ഘാടന ചടങ്ങിൽ ലാഗോസിലെ പ്രഥമ വനിത അബിംബോള ഫഷോല പങ്കെടുത്തു. 2014 ജൂലൈയിൽ, മാറാ മെന്റർ സംരംഭത്തിന്റെ ഭാഗമായി യുവസംരംഭകരുടെ ഒരു ബിസിനസ് മെന്ററായി Aofiyebi സേവനമനുഷ്ഠിച്ചു. 2019-ൽ ബധിരരായ പെൺകുട്ടികൾക്കായുള്ള സൗന്ദര്യമത്സരത്തിൽ അവർ വിധികർത്താവായിരുന്നു.
അവർ നടി ഫുൻലോല അയോഫിയേബി-റൈമിയുടെ അമ്മായിയാണ്. ഓഫിയേബിക്ക് തായ്‌വോ, കെഹിന്ദേ എന്നീ ഇരട്ടകളാണുള്ളത്. അവർ ഒരു മുത്തശ്ശിയാണ്.
പുറംകണ്ണികൾ
വർഗ്ഗം:നൈജീരിയൻ ചലച്ചിത്രനടികൾ
ജി.എസ്. ശിവരുദ്രപ്പ
പ്രസിദ്ധനായ ഒരു കന്നഡ സാഹിത്യകാരനാണു് ഗുഗ്ഗാരി ശാന്തവീരപ്പ ശിവരുദ്രപ്പ എന്ന ജി.എസ്.ശിവരുദ്രപ്പ (ಜಿ.ಎಸ್. ಶಿವರುದ್ರಪ್ಪ). ആധുനിക കന്ന‍ഡ സാഹിത്യത്തിന്റെ രൂപീകരണത്തിൽ പങ്കുവഹിച്ചവരിൽ പ്രമുഖനാണ് ശിവരുദ്രപ്പ. കവിയും, സാഹിത്യവിമർശകനും, അധ്യാപകനും കൂടെയായിരുന്നു ശിവരുദ്രപ്പ. കന്നഡ സാഹിത്യത്തിൽ രൂപപ്പെട്ടിരുന്ന വിവിധ സാഹിത്യ പ്രസ്ഥാനങ്ങളെ കൂട്ടിയോജിപ്പിച്ച് ഒരു സംതുലിത കാഴ്ചപ്പാട് രൂപീകരിക്കാൻ ശ്രമിച്ച വ്യക്തിയായിരുന്നു അദ്ദേഹം. നല്ല ഒരു സഞ്ചാര സാഹിത്യകാരൻ കൂടിയായിരുന്നു ശിവരുദ്രപ്പ. 2006 നവംബർ 1-നു് കർണ്ണാടകാ സർക്കാർ അദ്ദേഹത്തെ രാഷ്ട്രകവി എന്ന ബഹുമതി നൽകി ആദരിച്ചു. കേന്ദ്ര സാഹിത്യ അക്കാദമി, കർണ്ണാടക സാഹിത്യ അക്കാദമി പുരസ്കാരങ്ങൾ ലഭിച്ചിട്ടുണ്ട്. 2013 ഡിസംബർ 23 ന് ശിവരുദ്രപ്പ അന്തരിച്ചു.
ആദ്യകാലം
മധ്യകർണ്ണാടകയിലെ ഷിമോഗ ജില്ലയിലുള്ള ശിക്കാരിപുര ഗ്രാമത്തിലാണ് ശിവരുദ്രപ്പ ജനിച്ചത്. മൈസൂർ സർവ്വകലാശാലയിൽ നിന്നും ബിരുദവും, ബിരുദാനന്തബിരുദവും കരസ്ഥമാക്കി. 1960 ൽ സാഹിത്യത്തിലെ സൗന്ദര്യശാസ്ത്രത്തെ പറ്റി വിവരിക്കുന്ന സൗന്ദര്യ സമീക്ഷ എന്ന പ്രബന്ധത്തിന് മൈസൂർ സർവ്വകലാശാലയിൽ നിന്നും പി.എച്ച്.ഡി നേടുകയുണ്ടായി. പ്രശസ്ത കന്നഡ സാഹിത്യകാരനായിരുന്ന കൂവെമ്പ് ശിവരുദ്രപ്പയുടെ അധ്യാപകനായിരുന്നു.
ഔദ്യോഗിക ജീവിതം
1949 ൽ മൈസൂർ സർവ്വകലാശാലയിൽ ഒരു അധ്യാപകനായാണ് ശിവരുദ്രപ്പ തന്റെ ഔദ്യോഗിക ജീവിതം ആരംഭിച്ചത്. 1963 ൽ ഹൈദരാബാദിലെ ഒസ്മാനിയ സർവ്വകലാശാലയിൽ റീഡറായി ജോലിക്കുചേരുകയും, അവിടത്തെ കന്നഡ ഭാഷാവിഭാഗത്തിന്റെ തലവനായി തീരുകയും ചെയ്തു. 1966 ൽ ബാംഗ്ലൂർ സർവ്വകലാശാലയിൽ ഒരു പ്രൊഫസ്സറായി നിയമിതനായി. ശിവരുദ്രപ്പ ബാംഗ്ലൂർ സർവ്വകലാശാലയുടെ ഡിയറക്ടറായി മാറി, അതോടൊപ്പം സർവ്വകലാശാലയിലെ കന്നഡ ഭാഷാ വിഭാഗത്തിൽ തുടരുകയും ചെയ്തു. 1986 ൽ ശിവരുദ്രപ്പ തന്റെ ഔദ്യോഗിക ജീവിതത്തിൽ നിന്നും വിരമിച്ചു. 1987-90 കാലഘട്ടത്തിൽ അദ്ദേഹം കർണ്ണാടക സാഹിത്യ അക്കാദമിയുടെ പ്രസിഡന്റായും സേവനമനുഷ്ഠിച്ചിട്ടുണ്ട്.
അവലംബം
വർഗ്ഗം:1926-ൽ ജനിച്ചവർ വർഗ്ഗം:ഫെബ്രുവരി 7-ന് ജനിച്ചവർ വർഗ്ഗം:2013-ൽ മരിച്ചവർ വർഗ്ഗം:ഡിസംബർ 23-ന് മരിച്ചവർ വർഗ്ഗം:കന്നഡ സാഹിത്യകാരന്മാർ വർഗ്ഗം:സാഹിത്യകാരന്മാർ വർഗ്ഗം:കന്നഡ കവികൾ വർഗ്ഗം:കേന്ദ്ര സാഹിത്യ അക്കാദമി പുരസ്കാരം ലഭിച്ചവർ
മാർത്ത മൗറി
ലഘുചിത്രം|എ വുമൺ ഓഫ് ദ സെഞ്ച്വറി എന്ന ഗ്രന്ഥത്തിൽ നിന്ന് '''മാർത്ത എച്ച്. മൗറി''' (ജൂൺ 7 1818 - ഓഗസ്റ്റ് 29, 1899) ഒരു അമേരിക്കൻ ഫിസിഷ്യൻ ആയിരുന്നു. ഇംഗ്ലീഷ്:Martha H. Mowry റോഡ് ഐലൻഡ് സംസ്ഥാനത്തെ ആദ്യത്തെ വനിതാ ഫിസിഷ്യൻ. അമേരിക്കയിൽ സ്ത്രീകൾക്കായി മെഡിസിൻ മേഖല തുറന്നുകൊടുക്കാൻ സഹായിച്ചതാണ് അവളുടെ ഏറ്റവും വലിയ നേട്ടം  വോട്ടവകാശത്തിന്റെ കാര്യത്തിലും മനുഷ്യ ക്ഷേമത്തിനായുള്ള നിരവധി പരിഷ്കാരങ്ങളിലും അവർ ഒരു മുൻനിരക്കാരിയായിരുന്നു.
ആദ്യകാല ജീവിതവും വിദ്യാഭ്യാസവും
1818 ജൂൺ 7 ന് റോഡ് ഐലൻഡിലെ പ്രൊവിഡൻസിലാണ് മാർത്ത ഹാരിസ് മൗറി ജനിച്ചത്. അവളുടെ മാതാപിതാക്കൾ തോമസ് (മരണം ജൂൺ 1872), മാർത്ത ഹാരിസ് മൗറി (മരണം ഓഗസ്റ്റ് 1818) എന്നിവരായിരുന്നു മാർത്തയ്ക്ക് എട്ടാഴ്ച പ്രായമുള്ളപ്പോൾ അവളുടെ അമ്മ മരിച്ചു. അവളുടെ അച്ഛൻ പ്രൊവിഡൻസിലെ ഒരു വ്യാപാരിയായിരുന്നു. ചെറുപ്പമായ മാർത്തയെ അവളുടെ അമ്മായി (അച്ഛന്റെ സഹോദരി) മിസ് ആമി മൗറി വളർത്തി, സാഹിത്യം, ശാസ്ത്രം, പഠനം എന്നിവയിൽ താൽപ്പര്യമുള്ള തന്റെ ഇളയ മരുമകളെ അമ്മായി പ്രചോദനം നൽകി.
മാർത്ത, പ്രൊവിഡൻസിലെ മിസ് സ്റ്റെറിയുടെയും മിസ് ചേസിന്റെയും സ്കൂളുകളിൽ മൗറി പഠിച്ചു, 1825-ൽ ഒരു മെത്തഡിസ്റ്റ് മന്ത്രിയുടെ വിധവയായ ശ്രീമതി വാക്കറുടെ സംരക്ഷണയിലുള്ള ഒരു അക്കാദമിയിലേക്ക് അവളെ അയച്ചു. 1827-ൽ, പ്രൊവിഡൻസിലെ ഫ്രണ്ട്‌സ് ഇയർലി മീറ്റിംഗ് ബോർഡിംഗ് സ്‌കൂളിൽ വിദ്യാർത്ഥിനിയായി, അവിടെ 1831 വരെ തുടർന്നു. അവൾ അടുത്തതായി മിസ് ലതാമിന്റെ തിരഞ്ഞെടുത്ത ബോർഡിംഗ് സ്കൂളിലേക്കും പിന്നീട് മിസ് വിൻസറിന്റെ യുവ ലേഡീസ് ബോർഡിംഗ് സ്കൂളിലേക്കും പോയി. ആ സ്‌കൂളിൽ പഠിക്കുമ്പോൾ, ഭയവും അമിത പ്രയത്‌നവും കൊണ്ട് അവൾ അടിയറവു വെക്കേണ്ടി വന്നു. അപരിചിതരായ മനുഷ്യർ പിന്തുടർന്നതിനാൽ അവളും മറ്റ് രണ്ട് പെൺകുട്ടികളും സ്‌കൂളിൽ എത്താൻ കാൽ മൈൽ ദൂരം ഓടേണ്ടി വന്നു. ഇതുമൂലം വഷളായ ഹൃദയ വൈകല്യം, അവളുടെ പുരോഗതിയെ നാല് വർഷം പിന്നോട്ടടിച്ചു. ആ നാല് വർഷങ്ങളിൽ, നിർബന്ധിത ശാന്തമായ കാലഘട്ടത്തിൽ, അവൾ ഗണിതശാസ്ത്രം, ലാറ്റിൻ, ഗ്രീക്ക്, ഹീബ്രു തുടങ്ങിയ വിവിധ ശാഖകൾ പഠിച്ചു. അവൾ വിപുലമായി വായിച്ചു, പ്രത്യേകിച്ച് പുരാതന തത്ത്വചിന്തകരുടെ കൃതികൾ. അവളുടെ ആരോഗ്യം വീണ്ടെടുത്ത ശേഷം, അവൾ പ്രൊവിഡൻസിലെ ഗ്രീൻ സ്ട്രീറ്റ് സെലക്ട് സ്കൂളിൽ പഠിച്ചു.
സ്കൂൾ വിട്ടതിനുശേഷം, ഭാഷകളിലും പൗരസ്ത്യ സാഹിത്യത്തിലും വർദ്ധിച്ച താൽപ്പര്യത്തോടെ അവൾ പഠനം തുടർന്നു. പിന്നീട്, മാർഗരറ്റ് ഫുള്ളർ (പിന്നീട് "കൗണ്ടസ് ഓസിലി") ഒരു പ്രമുഖ അദ്ധ്യാപികയായിരുന്നപ്പോൾ ഗ്രീൻ സ്ട്രീറ്റ് സെലക്ട് സ്കൂളിലെ വിദ്യാർത്ഥിയായിരുന്നു. സ്കൂൾ വിട്ടശേഷം അവൾ പഠനം തുടർന്നു, അവളുടെ പിതാവും താനും അടങ്ങുന്ന വീട്ടിലെ വീട്ടുജോലികൾക്ക് മേൽനോട്ടം വഹിക്കുന്നതിനിടയിൽ.
ല്യൂഡ്മില ഫിലിപോവ
ബൾഗേറിയൻ നോവലിസ്റ്റും പത്രപ്രവർത്തകയുമാണ് ല്യൂഡ്മില ഫിലിപോവ. പൂർണ നാമം ല്യൂഡ്മില ഒർലിനോവ ഫിലിപോവ (English:Lyudmila Orlinova Filipova (Людмила Орлинова Филипова)
2006 മുതൽ ല്യൂഡ്മില ഏഴു നോവലുകൾ രചിച്ചിട്ടുണ്ട്. ഇവയെല്ലാംതന്നെ ബെസ്റ്റ് സെല്ലർ നോവലുകളാണ്. 2011 ഒക്ടോബറിൽ, ഫിലിപോവയുടെ ദ പർച്ചിമെന്റ് മേസ് എന്ന നോവലിനെ ആധാരമാക്കി നാഷണൽ ജ്യോഗ്രഫികൽ ചാനൽ ഒരു ഡോക്യുമെന്ററി തയ്യാറാക്കി സംപ്രേഷണം ചെയ്തിട്ടുണ്ട്. 2011 നവംബറിൽ, ഇവരുടെ ഗ്ലാസ് ബട്ടർഫ്‌ളൈസ്, സ്‌കാർലെറ്റ് എന്നീ നോവലുകൾ അടിസ്ഥാനമാക്കി നിർമ്മിച്ച സിനിമകൾ ബൾഗേറിയൻ നാഷണൽ ഫിലിം സെന്ററിന്റെ സ്വർണ മെഡൽ നേടിയിട്ടുണ്ട്. ഫിലിപോവയുടെ 2014ൽ പുറത്തിറങ്ങിയ ദ വാർ ഓഫ് ദ ലെറ്റേഴ്‌സ് ബൾഗേറിയൻ ചരിത്രത്തിലെ അദ്വിതീയമായ കഥകളിൽ ഏറ്റവും പ്രാധാന്യമുള്ള സംഭവവികാസങ്ങളിൽ ഒന്നായാണ് നിരൂപകർ ഇതിനെ കണക്കാക്കുന്നത്.
ജീവിത രേഖ
1977 ഏപ്രിൽ 10ന് ബൾഗേറിയയിലെ സോഫിയയിൽ ജനിച്ചു. ബൾഗേറിയൻ പ്രധാനമന്ത്രിയായിരുന്ന ഗ്രിഷ ഫിലിപോവിന്റെ കൊച്ചുമകളാണ് ല്യൂഡ്മില ഫിലിപോവ്. സോഫിയയിലെ യൂണിവേഴ്സിറ്റി ഓഫ് നാഷണൽ ആൻഡ് വേൾഡ് എക്കോണമി യൂനിവേഴ്‌സിറ്റി ഓഫ് നാഷണൽ ആൻഡ് വേൾഡ് ഇക്കോണമിയിൽ നിന്ന് 2000ൽ ബിരുദം നേടി. തുടർന്ന് സിറ്റി സർവ്വകലാശാലയിൽ നിന്ന് ജനറൽ മാനേജ്‌മെന്റിൽ എംബിഎ കരസ്ഥമാക്കി. 2009ൽ ഒക്‌സ്‌ഫോർഡ് സർവ്വകലാശാലയിൽ നിന്ന് ക്രിയേറ്റീവ് റൈറ്റിങ്ങിൽ പ്രത്യേകം പഠനം നടത്തി.പിന്നീട്, ജർമ്മൻ സോഫ്റ്റ്‌വെയർ കമ്പനിയായ സാപ് ബൾഗേറിയയുടെ മാർക്കറ്റിങ് ഡയറക്ടറായി ജോലി ചെയ്തു.
സാഹിത്യ ജീവിതം
2014ൽ ആറു ബെസ്റ്റ് സെല്ലിങ് നോവലുകൾ രചിച്ചു. 2006ൽ എഴുതിയ അനാട്ടമി ഓഫ് ഇല്ലൂഷൻസ് ആണ് ആദ്യ നോവൽ. 1989ൽ ആരംഭിച്ച ബൾഗേറിയയുടെ സംക്രമണ കാലത്തെ വളരെ വിജയകരമായ കഥകൾ അടങ്ങിയതാണ് ഈ ഗ്രന്ഥം. ബൾഗേറിയ കമ്മ്യൂണിസത്തിൽ നിന്ന് ജനാധിപത്യത്തിലേക്ക് സംക്രമണം നടത്തിയ കാലത്തെ ഒരു ബാലന്റെയും ബാലികയുടെയും കഥയാണ് ഈ നോവലിന് ആധാരം. ഈ നോവിലന്റെ ആറ് എഡിഷനുകൾ പുറത്തിറങ്ങിയിട്ടുണ്ട്. ഫിലിപോവയുടെ രണ്ടാമത്തെ നോവൽ 2007ൽ പുറത്തിറങ്ങിയ സ്‌കാർലറ്റ് ഗോൾഡ് ആണ്. ഇതു വളരെ വിജയകരമായിരുന്നു. 2008ൽ ഇങ്ങിയ ഗ്ലാസ് ബട്ടർഫ്‌ളൈസാണ് മൂന്നാമത്തെ നോവൽ.
ഗോൾഡൻ പ്ലേറ്റ്സ്
ലാറ്റർ ഡേ സെയിന്റ് വിശ്വാസമനുസരിച്ച്, മതവിശ്വാസത്തിന്റെ ഒരു വിശുദ്ധ ഗ്രന്ഥമായ മോർമൻ പുസ്തകം വിവർത്തനം ചെയ്തതായി ജോസഫ് സ്മിത്ത് അവകാശപ്പെട്ടതിന്റെ ഉറവിടമാണ് സ്വർണ്ണ ഫലകങ്ങൾ (സ്വർണ്ണ ഫലകങ്ങൾ എന്നും 19-ആം നൂറ്റാണ്ടിലെ സാഹിത്യത്തിൽ സ്വർണ്ണ ബൈബിൾ എന്നും അറിയപ്പെടുന്നു) ഫലകങ്ങൾ 30 മുതൽ 60 പൗണ്ട് വരെ (14 മുതൽ 27 കിലോഗ്രാം വരെ) തൂക്കമുണ്ടെന്ന് ചില സാക്ഷികൾ വിവരിക്കുന്നു. സ്വർണ്ണ നിറത്തിൽ, ഇരുവശത്തും കൊത്തിവച്ചിരിക്കുന്നതും മൂന്ന് ഡി ആകൃതിയിലുള്ള വളയങ്ങളാൽ ബന്ധിപ്പിച്ചതുമായ നേർത്ത മെറ്റാലിക് പേജുകൾ ഇതിൽ ഉൾക്കൊള്ളുന്നു.
പുറത്തേക്കുള്ള കണ്ണികൾ
വർഗ്ഗം:ക്രിസ്തുമതത്തിന്റെ ചരിത്രം വർഗ്ഗം:ക്രൈസ്തവം
വുമൺ വിത്ത് എ പാരറ്റ് അറ്റ് എ വിൻഡോ
കാസ്പർ നെറ്റ്‌ഷർ (1639–1684) 1666-ൽ വരച്ച ഓയിൽ-ഓൺ-കാൻവാസ് പെയിന്റിംഗാണ് വുമൺ വിത്ത് എ പാരറ്റ് അറ്റ് എ വിൻഡോ, വുമൺ അറ്റ് എ വിൻഡോ അല്ലെങ്കിൽ വുമൺ വിത്ത് എ പാരറ്റ്. 2016 മുതൽ ഈ ചിത്രം വാഷിംഗ്ടൺ ഡി.സി.യിലെ നാഷണൽ ഗാലറി ഓഫ് ആർട്ടിൽ ഉണ്ടായിരുന്നു.
1930-1950
തുടക്കത്തിൽ മ്യൂണിക്കിലെ ആൾട്ടെ പിനാകോതെക്കിൽ ഉണ്ടായിരുന്ന ഈ ചിത്രം 1930 കളുടെ അവസാനത്തിൽ വിദേശ കറൻസിക്ക് വേണ്ടി വിൽക്കുന്നതിനായി നാസി ഭരണകൂടം ഇത് കണ്ടുകെട്ടിയിരിക്കാം. 1938-ൽ ഇത് ഒരു ഡച്ച് ആർട്ട് ഡീലർക്ക് വിറ്റു. ബെൽജിയത്തിലെ യഹൂദ ദമ്പതികളായ ഹ്യൂഗോയും എലിസബത്ത് ജേക്കബ ആൻഡ്രിസെയുമാണ് ഈ ചിത്രം വാങ്ങിയത്.
1939-ൽ ബെൽജിയത്തിലെ റോയൽ മ്യൂസിയം ഓഫ് ഫൈൻ ആർട്‌സ് ഓഫ് ബെൽജിയത്തിന്റെ സ്റ്റോറിൽ ഈ ചിത്രവും ആൻഡ്രിസെസിന്റെ ബാക്കി ശേഖരവും സുരക്ഷിതമായി സൂക്ഷിച്ചു. അടുത്ത വർഷം ബെൽജിയത്തിലെ ജർമ്മൻ ആക്രമണത്തെത്തുടർന്ന് അവ പോർച്ചുഗൽ വഴി അമേരിക്കയിലേക്ക് ഒളിച്ചുകടത്തി. ഹ്യൂഗോ 1942-ൽ യു.എസ്.എ.യിൽ വച്ച് മരിച്ചു. ഭാര്യയെ ഏക അവകാശിയായി അവശേഷിപ്പിച്ചു - അവർ 1963-ൽ മരിച്ചു. ആൻഡ്രിസെസിന്റെ മുഴുവൻ ശേഖരവും റീച്ച്‌സ്ലീറ്റർ റോസൻബെർഗ് ടാസ്‌ക്‌ഫോഴ്‌സ് കണ്ടുകെട്ടി. ആ വർഷം മാർച്ച് 14-ന് പാരീസ് വർക്കിംഗ് ഗ്രൂപ്പ് 1942-ലെ ഷോകൾക്കായുള്ള "റീച്ച്സ്മാർഷാൽ ഹെർമൻ ഗോറിംഗിന്റെ ശേഖരത്തിന് കൈമാറിയ കലാ വസ്തുക്കളുടെ പട്ടിക"യിൽ വുമൺ ലോകപ്രസിദ്ധമായി.
അവലംബം
വർഗ്ഗം:നാഷണൽ ഗാലറി ഓഫ് ആർട്ടിന്റെ ശേഖരങ്ങൾ
ദേവകി നിലയങ്ങോട്
മലയാളത്തിലെ പ്രശസ്ത എഴുത്തുകാരിയാണ് ദേവകി നിലയങ്ങോട്. എടപ്പാളിനടുത്ത് പകരാവൂർ മനയ്ക്കലാണ്‌ ജനിച്ചത്‌. നിലയങ്ങോട് മനയ്ക്കൽ പരേതനായ രവി നമ്പൂതിരിപ്പാടാണ്‌ ഭർത്താവ്‌. അച്ഛൻ കൃഷ്‌ണൻ സോമയാജിപ്പാട്‌. അമ്മ കാറൽമണ്ണ നരിപ്പറ്റ മനക്കൽ ദേവകി അന്തർജനം. പ്രമുഖ വിദ്യാഭ്യാസ വിചക്ഷണനായിരുന്ന പി. ചിത്രൻ നമ്പൂതിരിപ്പാട് സഹോദരനാണ്. 75ാം വയസിലാണ്‌ ദേവകി നിലയങ്ങോട് എഴുത്ത്‌ ആരംഭിച്ചത്‌. 70 വർഷം മുമ്പുള്ള സമുദായ ജീവിതത്തിലെ കൗതുകങ്ങളും വൈചിത്ര്യങ്ങളും  ആചാരങ്ങളും പകർത്തി എഴുതി. അനുഭവങ്ങളും അനാചാരങ്ങളും അന്ധവിശ്വാസങ്ങളും പ്രതിപാദിക്കുന്ന പുസ്‌തകങ്ങൾ ശ്രദ്ധ നേടിയിരുന്നു. "നഷ്ടബോധങ്ങളില്ലാതെ', "യാത്ര കാട്ടിലും നാട്ടിലും',  വാതിൽ പുറപ്പാട്  എന്നിവയാണ് പ്രധാന കൃതികൾ. 2023 ജൂലൈ ആറിന് 95-ആം വയസ്സിൽ തൃശ്ശൂരിലെ വീട്ടിൽ വച്ച് അന്തരിച്ചു. സഹോദരൻ മരിച്ച് ഒരാഴ്ച പിന്നിട്ടപ്പോഴായിരുന്നു അന്ത്യം.
ജീവിതരേഖ
പകരാവൂർ മനയിൽ കൃഷ്‌ണൻ സോമയാജിപ്പാടിന്റെയും പാർവ്വതി അന്തർജ്ജനത്തിന്റെയും  മകളായി 1928-ൽ പൊന്നാനിക്കടുത്ത്‌ മൂക്കുതലയിൽ ജനിച്ചു. ഔപചാരിക വിദ്യാഭ്യാസം നേടിയിട്ടില്ല. പ്രമുഖ വിദ്യാഭ്യാസ വിചക്ഷണനും എഴുത്തുകാരനുമായ പി. ചിത്രൻ നമ്പൂതിരിപ്പാടിന്റെ സഹോദരിയാണ്. 1943-ൽ ചാത്തന്നൂർ നിലയങ്ങോട്‌ മനയിലെ രവി നമ്പൂതിരിയെ വിവാഹം കഴിച്ചു. ഇപ്പോൾ തൃശ്ശൂരിൽ താമസം. സതീശൻ, ചന്ദ്രിക, കൃഷ്‌ണൻ, ഗംഗാധരൻ, ഹരിദാസ്‌, ഗീത എന്നിവർ മക്കളാണ്. മക്കളിലെ ചന്ദ്രിക വിവാഹം കഴിച്ചിരിക്കുന്നത്. മലയാളചലച്ചിത്ര സംവിധായകനും, എഴുത്തുകാരനും, നിരൂപകനുമായ കെ. രവീന്ദ്രനെയാണ്.. 1948-ൽ ലക്കിടി ചെറാമംഗലത്ത് മനക്കൽ അന്തർജ്ജനങ്ങളൂടെ കൂട്ടായ്മയിൽ നിന്നും പിറന്ന "തൊഴിൽകേന്ദ്രത്തിലേക്ക്" എന്ന നാടകത്തിന്റെ ചുക്കാൻ പിടിച്ചത് ദേവകി നിലയങ്ങോട് ആയിരുന്നു. 2023 ജൂലൈ ആറിന് ഉച്ചയ്ക്ക് അവർ അന്തരിച്ചു.
അവലംബം
വർഗ്ഗം:മലയാളം എഴുത്തുകാർ വർഗ്ഗം:1928-ൽ ജനിച്ചവർ
മഹാമാരി
പല ഭൂഖണ്ഡങ്ങളിലേക്കോ ലോകമാസകലമോ പടർന്നു പിടിക്കുന്ന തരം വ്യാപക പകർച്ചവ്യാധിയെയാണ് വൈദ്യശാസ്ത്രത്തിൽ  മഹാമാരി(pandemic) എന്നു വിളിക്കുന്നത്. ഗ്രീക്ക് ഭാഷയിലെ πᾶν പാൻ (എല്ലാം) + δῆμος ഡിമോസ് (ജനത) എന്ന വാക്കുകളിൽ നിന്നാണ് നാമം ഉദ്ഭവിച്ചിരിക്കുന്നത്. ലോകവ്യാപകമായി നിലനിൽക്കുന്നുണ്ടെങ്കിലും ഓരോ വർഷവും രോഗബാധിതരാകുന്ന ആളുകളുടെ കണക്കിൽ വലിയ വ്യതിയാനം വരാത്ത അസുഖങ്ങൾ മഹാമാരി എന്ന ഗണത്തിൽ പെടില്ല. കാലികമായി വരുന്ന ജലദോഷബാധ ഇൻഫ്ലുവൻസ പാൻഡെമിക്കിന്റെ കൂട്ടത്തിൽ പെടുത്തിയിട്ടില്ല. വസൂരി, ക്ഷയം മുതലായ പല അസുഖങ്ങളുടെയും മഹാമാരികൾ ചരിത്രത്തിൽ പല തവണ ഉണ്ടായിട്ടുണ്ട്. എയ്ഡ്സ് പാൻഡെമിക്, H1N1 പാൻഡെമിക്, 1918-ലും 2009-ലും ഉണ്ടായ ഫ്ലൂ പാൻഡെമിക്കുകൾ, കൊറോണ വൈറസ് രോഗം 2019 എന്നിവ ഉദാഹരണങ്ങളാണ്.
നിർവചനവും ഘട്ടങ്ങളും
"ലോകമാസകലമോ വളരെ വലിയ ഒരു പ്രദേശത്തെയോ ബാധിക്കുന്നതും അന്താരാഷ്ട്ര അതിർത്തികൾക്കുമപ്പുറം നാശം വിതയ്ക്കുന്നതുമായ പകർച്ചവ്യാധികളെ" മഹാമാരിയുടെ നിർവചനത്തിൽ പെടുത്താം.
ലോകാരോഗ്യ സംഘടന ഇൻഫ്ലുവൻസ എന്ന രോഗം ആദ്യത്തെ ചില രോഗബാധകളിൽ നിന്ന് മഹാമാരി എന്ന അവസ്ഥയിലേയ്ക്ക് മാറുന്നതിന്റെ ആറു ഘട്ടങ്ങൾ തരം തിരിച്ച് വർഗ്ഗീകരിച്ചിട്ടുണ്ട്. വൈറസ് പ്രധാനമായും മൃഗങ്ങളെ ബാധിക്കുന്നതാണ് ആദ്യ ഘട്ടം, ഇപ്പോൾ ചില മനുഷ്യർക്ക് മൃഗങ്ങളിൽ നിന്ന് രോഗബാധയുണ്ടാകും. പിന്നീട് മനുഷ്യരിൽ നിന്ന് മനുഷ്യരിലേയ്ക്ക് രോഗം പകരാൻ തുടങ്ങും. അസുഖം ലോകവ്യാപകമായി പടരുന്നതാണ് അവസാന ഘട്ടം.
കാൻസർ എന്ന അസുഖം ലോകവ്യാപകമായി കാണപ്പെടുകയും ധാരാളം പേർ ഈ അസുഖത്താൽ മരിക്കുകയും ചെയ്യുന്നുണ്ടെങ്കിലും ഇതിനെ മഹാമാരി എന്ന ഗണത്തിൽ പെടുത്താനാവില്ല. പകർച്ചവ്യാധി അല്ലാത്തതാണ് കാരണം.
മഹാമാരികളെ നേരിടാൻ ഇൻഫ്ലുവൻസ പകർച്ചവ്യാധിയുടെ പശ്ചാത്തലത്തിൽ ഡബ്ല്യൂ.എച്ച്.ഒ. 1999ൽ ഒരു രേഖ തയ്യാറാക്കിയിരുന്നു. 2005-ലും 2009-ലും ഈ രേഖ തിരുത്തപ്പെടുകയുമുണ്ടായി. ഈ രേഖയുടെ എല്ലാ എഡിഷനുകളും ഇൻഫ്ലുവൻസയെപ്പറ്റിയാണ് പറയുന്നത്. വിറുലൻസ് (വൈറസിന്റെ പകരാനുള്ള ശേഷി), മോർട്ടാലിറ്റി റേറ്റ് (രോഗബാധിതരുടെ എത്ര ശതമാനം പേർ മരണമടയുന്നു എന്ന നിരക്ക്) എന്ന ഘടകങ്ങളെ ആശ്രയിച്ചാണ് രോഗം പടരുന്നതിന്റെ വിവിധ ഘട്ടങ്ങൾ തരംതിരിക്കപ്പെടുന്നത്.